Gertakariaren aurreko erreferentzia [Sareko Euskal Gramatika]\nAurreko egoera bukatu gabe dagoela nola adierazten dugun ikusiko dugu atal honetan, egoera horrek jarraitu egiten duela, alegia. Oraindik eta jada(nik) aditzondoak dira adiera hori emateko gehien erabiltzen ditugunak.\nja, jada, jadanik\n"Oraindik" eta "jadanik" konplementazio erlazioan\nOraindik, oraino, orainik, oraindino erabiltzen ditugu gertakariaren aurreko faseari erreferentzia egiteko:\nMax Frisch / Joxe Austin Arrieta) Emakume beltza oraindik belauniko. (Homo Faber,\nLehenengo egun honetakora itzulita, ostera, Bitoriano ez da oraindino agertu. (Hemingway eta euskaldunak zerbitzu sekretuetan, Jimenez, E.)\nBizkitartean, eta 22 hilabete iraganak direlarik ere, badira orainik Iruñean 3.500 preso eta atxilotu. (Errotarria, Jokin Urain)\nAdio, Sophie maitea, oraino komentuan banintz bezala zaitut maite. (Harreman arriskutsuak, Choderlos de L. / Jon Muñoz)\nIkusten denez, adberbio hori erabiltzean, aurreko egoera bukatu gabe dagoela adierazten dugu, bere horretan segitzen duela, alegia. Alde horretatik, aurreko jarduera jarraipenean dago, nolabait ere esateko. Adberbio horiek, modu batean edo bestean, estilo kontu hutsa da, euskara batuan, jatorria euskalkietan dute: oraindino bizkaieraz ageri da literatura klasikoan; orainik batez ere goinafarreraz (Larreko, J. Lizarraga, M. Izeta, eta abar); oraino gehiago Iparraldean (Barbier, Duvoisin, Larzabal, Zerbitzari, Haraneder, eta abar); oraindik Hegoaldekoa da eta hori da erabiliena, baina tradizioari behatuz gero orainok askoz ere adibide gehiago ditu1. Adberbio horiek markatzen dute, hortaz, gertakariaren delako jarraikortasuna:\nEgia da ez egoala orduan oraindiño konfesatzeko zirimonia señalaturik, Santo Tomasek erakusten daben legez. (Gueroco Güero, Añibarro)\nJainkoak omen daki zenbat bazkide bildu dituen jadanik eta bildu gogo dituenak, oraiñik. (Nafarroatik, "Larreko")\nOrañik estuzie deus eskatu ene izenean, erran ziote apostoluei azken arrats gartan,[…] (Sermoiak, Lizarraga)\nEmazteki gizajoei oraiñik etzitzaien izialdure suntsitu. (Dirua galgarri, Izeta)\nBadakizu ongi zer erraiten duzun? - Ba jauna, eta arras ongi oraino. (Supazter xokoan, Barbier)\nHaren arraioek urheztatzen zituzten mendi gainak, zeinak oraino apur bat ortzira ikusten baikintuen, eta zeruak, urdin uher batez karantzatuak, piaia on bat agintzen zeraukun. (Telemake, Duvoisin)\nHanbat gaixto Berterretxentzat, hortaz ez bazen oraino ohartua. (Berterretx, Larzabal, P.)\nEz han eta ez hemen etzen oraino hainitz girixtino. (Banhar deitu salbaiak, Zerbitzari)\nBaldin ez bazare oraiño kostumatu, pasienki sofritzen hitz-minak, afruntuak, eta bertze mundu huntako, penak kostuma hau ardiets dezakezu, hek guziak, arribatu baiño lehen, zure izpirituari presentaturik, zure burua urrhundik eta aiñtziñkar preparatzen duzula, hauk errezibitzera. (Gudu izpirituala, Haraneder, J.)\nDamu det zerbait geiago eskatu eza, baño ezta oraindik berandu. (Garoa, Aguirre, D.)\nPerpausa baiezkoa bada, adberbio hauek egoera edo jarduera aditza eskatzen dute:\nOraindik ez zekien ongi igerikan Theresak, bainan gizonak gerritik atxikitzen zuen uraren gainean. (Haur besoetakoa, Mirande)\n[…]eta gauza egokia da au onela izatea, zergatik badauzka umearen gorputzak zatiak oraindik lanean asi gabekoak;[…] (Erriko jendeentzat osasun legeak, Aranburu, M.)\n*Oraindik joan da, baina Oraindik ez da joan zuzena da. Egoera iraunkorrak aldagarriak izan daitezke, eta orduan holako esapideek badute tokia (Oraindik gazteak dira) edo aldagaitza, eta orduan ezin ditugu erabili (*Oraindik beltza da).\nAurreko egoeraren zeharkako erreferentzia egiten diote Oraindik laurogei urte ditu perpausaren tankerakoek: “Oraindik ez da hain zaharra” esan nahi du horrek. Berez denbora neurria markatzen duen oraindik horri zenbatzailea gainera dakioke, neurria hobeki zehaztuz:\nNire ikasbidea bururaturik (oraindik beste sei urte behar ditut horretarako), Ekialde Hurbilera urtero itsas bidaian joaten diren ikasle eta irakasleekin elkartuko naiz. (Goragalea, Jean Paul Sartre / Monika Etxebarria)\n–ago konparazio markarekin, eta beti adberbioarekin batzuetan:\nGuk, hori bete egin behar dugu, lehengo zilo guzia bete arte, eta oraindik handiago, osoago eta bikainago. (Euskarazko egunkaria, Herria)\nNahikoa da ala oraindik gehiago nahi duzu? (Egurra pinotxori, Aritz Gorrotxategi)\nAurreko egoera aldatu dela adierazten da ja, jada eta jadanik (Iparraldekoa) bezalako adberbioekin, berez adberbio horiek polisemikoak diren arren:\nEz dut orain amodio hitza erran; baina fidantzia eta interesa elkarri jadanik adierazi dizkiogu. (Harreman arriskutsuak, Choderlos de L. / Jon Muñoz)\nHori egina eta altxor bilakatua da ja. (Santiago oinez, Aintziart, P.)\nLehen jada kontatu dudan eta berriz kontatuko ez dudan gertaeran bezala. (Denak hasperenka, Gianni Celati / Lizarralde, P.)\nEsanahi horrekin ez dute ezezko perpausik onartzen, unea adierazten duten aditzekin (*Jada ez dut amaitu liburua). Iraganean gaurgoitik (Orixek eta Larrekok ere erabilia) eta engoitik adberbioak ere erabiltzen dira:\nIre mintzo eztia ez diñat gaurgoitik entzunen. (Mireio, "Orixe")\nGaurgoitik, gobernadore jaunak ez daki euskaldunik ote duen bere meneko bazterretan. (Nafarroatik, "Larreko")\nBa, harekin mintzatuko gaituk, bainan, Migel, engoitik sobera ikusirik badiat. (Antzerki laburrak, Larzabal, P.)\nHegoaldean dagoeneko da forma arrunta (nahiz Mirandek eta Ziburuko Etxeberrik ere erabiltzen duten):\nGoizñabarra zen dagoeneko, baina haren aldamenean Marcelle, haren emaztea, lo betean zetzan oraindik. (Narrazioak, Mirande)\nGorputz Saindua ageririk dagoeneko San Thomasen rhima gure eskarara itzulia Adoratzen zaitut, Iainko beloz gerizatua, Eta ogiaren formaz gañetik itzaldua. (Manual devotionezcoa, Etcheberri (Ziburukoa))\nOhart gaitezen iraganean ez dela *zegoeneko erabiltzen, baizik orainaldian jatorria duen dagoeneko, edo orduko. Dagoeneko adberbioak ez bezala, honezkero eta gaurgero adberbioek segurtasun falta edo ustea adierazten dute:\nHonezkero garaia izango dugu. (Urrutiko intxaurrak, Soroa, M)\nEz da seguru eta horregatik esaten du hori. Bestela, Dagoeneko garaia dugu edo holako zerbait esan beharko genuke. Gaur egun jende askok biak nahasten ditu (ikus Soroaren beste adibide hau ere: Honezkero badu beste jabe bat. Horrek dagoeneko eskatzen duela dirudi). Gaurgero da horren parekoa Iparraldean:\nDiotsa Marthak, hil izan zenaren arrebak, Iauna, kirestu duk gaurgero: ezen laur egunetakoa duk. (Iesus Christ Gure Iaunaren Testamentu Berria, Leiçarraga)\nBaina gaurgerok ez du nahitaez ustea adierazten, eta dagoenekoren parekoa izan daiteke esanahiz.\nOhart gaitezen, erreferentziari dagokionez, oraindik eta jadanik elkarren kontrakoak direla. Baina arrazoi horregatik elkarren artean osagarri bihurtzen dira: Oraindik eri da baldin badiogu, ez da horren kontrakoa Oraindik ez da eri, baizik Jadanik ez da eri. Eta Jadanik bazkaldu dut perpausaren kontrakoa ez da Jadanik ez dut bazkaldu, baizik Oraindik ez dut bazkaldu.\n1 Euskal Literaturaren Corpusa: oraindik 2410 agerraldi; oraino 5492 agerraldi\nEuskara Institutua, EHU, "Gertakariaren aurreko erreferentzia", Sareko Euskal Gramatika (SEG), www.ehu.eus/seg


Etiketa: Sare sozialen marketina | Martech Zone\nEtiketa: Sare sozialen marketina\nZein da sare sozialen marketinaren eragina?\nOsteguna, uztaila 1, 2021 Osteguna, uztaila 1, 2021 Douglas Karr\nZer da sare sozialen marketina? Badakit oinarrizko galdera dela, baina benetan eztabaida merezi du. Sare sozialetako marketin estrategia bikainak hainbat dimentsio ditu, baita edukia, bilaketa, posta elektronikoa eta mugikorra bezalako kanaleko beste estrategia batzuekin duen harremana ere. Goazen berriro marketinaren definiziora. Marketina produktuak edo zerbitzuak ikertu, planifikatu, exekutatu, sustatu eta saltzeko ekintza edo negozioa da. Sare sozialak\nNola aldatzen ari den Marketing tradizionalaren eta digitalaren sinbiosia gauzak nola erosten ditugun\n28ko otsailak 2021, igandea 28ko otsailak 2021, igandea Diogo Voz\nMarketinaren industria oso lotuta dago gizakien jokabideekin, errutinekin eta elkarreraginekin, horrek esan nahi du azken hogeita bost urteetan jasan dugun eraldaketa digitala jarraituz. Gu parte hartzera jarraitzeko, erakundeek aldaketa horri erantzun diote sare sozialen eta komunikazio digitalen estrategiak negozioaren marketin planen funtsezko osagai bihurtuz, baina ez dirudi ohiko kanalak alde batera utzi zirenik. Ohiko marketin euskarriak, hala nola, iragarkiak, egunkariak, aldizkariak, telebista, irratia edo flyerrak marketin digitalarekin eta sozialarekin batera\n4 moduak ikaskuntza automatikoa sare sozialen marketina hobetzen ari da\nIgandea, abendua 20, 2020 Igandea, abendua 20, 2020 Andrei Koptelov\nEgunero sareko sare sozialetan jende gehiagok parte hartzen duenez, sare sozialak era guztietako negozioentzako marketin estrategien ezinbesteko zati bihurtu dira. 4.388an 2019 mila milioi milioi erabiltzaile zeuden mundu osoan, eta horietako% 79 erabiltzaile sozial aktiboak ziren. Txosten digitalaren egoera globala Estrategikoki erabiltzen denean, sare sozialen marketinak konpainiaren diru-sarrerak, konpromisoa eta sentsibilizazioa lagun dezake, baina sare sozialetan egoteak ez du esan nahi erabilera egitea.\nLineako marketineko terminologia: oinarrizko definizioak\nAsteartea, abendua 15, 2020 Astelehena, urtarrilaren 18, 2021 Douglas Karr\nBatzuetan, negozioan zein sakon gauden ahazten dugu eta lineako marketinaz hitz egiten ari garenean terminologia edo siglei buruzko oinarrizko terminologia edo siglen berri ematea besterik ez dugu ahazten. Zorionez, Wrike-k Online Marketing 101 infografia hau osatu du zure marketineko profesionalarekin elkarrizketa bat egiteko behar duzun oinarrizko marketin terminologia guztian zehar ibiltzeko. Affiliate Marketing - Kanpoko bazkideak aurkitzen ditu zure merkaturatzeko


Pare (titulua) - Wikipedia, entziklopedia askea.\nPare antzinako goi mailako titulua da. Frantziako erregearen gortean, XVII. mendeaz geroztik, pareak 12 ziren (6 elizakoak eta 6 elizaz kanpokoak). Frantziako Iraultzak debekatu zuen pareen erakundea, baina Luis XVIII.ak berriro onartu zuen eta pareek Lehen Ganbera osatu zuten. Ingalaterran pareak Lorden Ganberako kide (740) ziren; gaur egun Lord gehienak pareak dira.\nPare baten jantzi zeremonialak.\nArtikulu hau tituluari buruzkoa da; beste esanahietarako, ikus «Pare».\nAzken aldaketa 13 abendua 2019(e)an, 11:47(e)tan


‘IV. Zurrumurruen kontra, sartu aterpean' lehiaketea jarri dabe martxan - bizkaie.biz\nBizkaie! 2020-07-09 09:46 Kulturea\nBilboko Udala 2013tik dabil proiektua lantzen, diskriminazinoari aurrea hartzeko.\nMigratzaileen irudikapen barriak sortzea eta topikoak haustea da lehiaketearen helburua eta euskarazko edo gaztelaniazko ipuinak aurkeztu daitekez, aniztasuna, arrazakeriaren kontrako burrukea, bizikidetza, identidadea edo errespetua lako balioak jorratzen dituenak.\nZurrumurruen kontrako proiektua 2013an sortu zan Bilbon, atzerritarren kontrako diskriminazinoari aurre egiteko eta aurreretxi negatiboen kontra burrukatzeko. Ekimen hau Herritarren eta Aniztasunaren II. Udal Planean jasotako konpromisoaren barruan dago.\nBilboko Udalak Zurrumurruen kontra, sartu aterpean kontakizun laburren IV. lehiaketea abiarazo dau; 2017an sortu zan, migratzaileen irudikapenaren inguruan narratiba barriak sortzeko eta berbearen indar eraldatzailearen bidez topikoak hausteko.\nBizikidetzea, kulturartekotasuna, aniztasuna edo arrazakeriaren kontrako burrukea dira lehiaketara aurkeztutako kontakizunetan landu beharreko gaietako batzuk eta identidadeari, errespetuari edo alkarrizketeari buruzkoak be izan daitekez.\nLehiaketeak hizkuntza-modalidade ditu: euskerea eta gaztelania. Baldintza bakarra dago parte hartzeko: 18 urte beteta izatea. Kontakizunek gehienez lau orriko luzerea izango dabe; eta Arial 12 edo antzeko letran, espazio bikotxaz eta orriaren alde bakarrean idatzita. Jatorrizkoak eta argitaratu bakoak izan beharko dabe eta lehenago saririk jaso bakoak.\nKontakizunak aurkezteko epea irailaren 1etik 30era bitartean egongo da zabalik, udalaren web orriaren bidez hemen.\nLankidetza, Bizikidetza eta Jaietako Sailak izentautako epaimahaiak hautatuko ditu irabazleak, 2020 amaitu baino lehen. Aukeratutako ipuinek – lehen eta bigarren sariak izango dira hizkuntza bakotxean – 350 eta 150 euroko saria jasoko dabe, hurranez hurran. Gainera, obra finalista guztiak jaso eta batuko ditu liburu batek, lehiaketearen aurreko edizinoetan bezela.\nBilboko Udala 2013tik dabil zurrumurruen kontrako proiektua jorratzen, diskriminazinoari aurrea hartzeko, bizikidetzea hobetzeko eta atzerritarren inguruko estereotipo negatiboei aurre egiteko.\n2017tik, udalaren estrategiak sorkuntzazko idazketearen eta literaturearen inguruan esku-hartzeko asmoa dauka, hain zuzen be, irudi eta diskurso barriak eregiteko tresna moduan sormena sustatzeko asmoz. Txani Rodriguez kazetari eta idazlearen sormenezko idazketa tailerrak – fikzinoko istorioak eregiteko teknika eta tresna narratiboak emoten ditu, besteak beste, IKUSPEGI Immigrazinoaren Euskal Behatokiaren saio bat barrubatzen dabenak.\nHorrezaz gan, Bilboko zurrumurruen kontrako sareak, estrategiari atxikitako ostalaritza-establezimenduakaz lankidetzan, Pintxo Pote literarioa antolatuko dau (online egingo da); aurreko edizinoetako irabazleek eta finalistek euren lanak irakurriko ditue, proiektua auzoetara hurreratzeko.\nAzken buruan, COVID-19k eragindako osasun-larrialdiko egoerearen ondorioz, programautako jarduerak online formatuetara egokitu behar izan dira eta ekimen barriak diseinau. Holan, aurten online prestakuntza-ekintzak, bilerea eta tailer birtualak eta sensibilizazino-ekimenak egin dira sarean eskuragarri dagozan aplikazinoen bidez, parte-hartze handiagaz.\nBilboko Zurrumurruen kontrako estrategia osasun-egoerara egokitzeak Cities kulturarteko programearen buru dan Europako Kontseiluaren aintzatespena ekarri dau, jardunbide egokitzat jo dauelako.


Iruzkinen graduatzailea - EBko berriemailea\nUztaila 7, 2013\nUrtarrilaren 11, 2015\nNazio Batuen armarik ilunenetakoa da, baina Nazioarteko Abiazio Zibilaren Erakundea Txinako Komunisten eta Taiwanen Nazionalisten arteko hamarkadetan izandako lehian aurrerapauso bat emateko lekua da. OACI Montrealen biltzen da urriaren 4 arte iraungo duen batzarra egiteko. NBEk Chiang Kai-shek Taiwango 1971 Txinan duen Errepublika Nagusia bota zuenetik, Taiwango ordezkari bat dago.\nTaiwanentzat, aspaldidanik nazioarteko isolamendura ohituta, garapen garrantzitsua da hau. Uhartea harreman diplomatikoak ditu 23 herrialdeak bakarrik. Esanguratsuena Vatikanoa da, aspalditik desagertuta egon baita Txinako Herri Errepublikak gobernu komunistak Eliza Katolikoaren aurrean duen etsaitasunarengatik. Taiwan aitortzen duten gainerako gobernuak pobreak eta txikiak dira, gehienak Latinoamerikan eta Karibean eta gutxi batzuk Afrikan eta Ozeanian.\nTaiwanek urteak daramatzate bere isolamendu diplomatikoa kentzen eta OACIra bideratu dituzte. Taiwaneko "nazioarteko laguntzaren nazioarteko laguntza" oso ona da " Garraio ministroa Yeh Kuang-Shih zutabe batean idatzi zuen Abiazio Astea. “Taiwan urte askoan ICAOn parte hartzen ahalegindu da. Erakundean sartzeko egin dugun deia mundu osoan aitortu da ".\nArrazoi bat da DPP zuhurra dela. Izan ere, Txinako Taiwanek oposizioan duen eszeptikoarentzat, ICAOren parte hartzea atzerakada da, ez aurrerapauso bat. The Taipei aldiz periódicoAdibidez, Lin Chia-lung DPPko legebiltzarkideak jakinarazi du Txinak Taiwanen Montrealen egin duen debuta egiten duen papera deitoratzen duela. ICAOko presidentearen adierazpena "nazioarteko komunitatearentzako mezu argia izan zen, Taiwanek nazioarteko jardueretan parte hartzeko gonbidapenak Txinatik pasatu behar direla", dio paperak Linen esanetan.\nBien bitartean, bi aldeen arteko aire trafikoa azkar handitzen ari da. 2008-en bakarrik zen hegaldiak zuzenean Taiwan itsasartearen alde batetik bestera joan zitezkeen, Hong Kong-eko airea zeharkatu beharrik izan gabe. Jende asko penintsularen eta Taiwanen artean hegan egiten ari da, aire konpainiek Txinako aireportuetan leku gehiago bilatzen ari dira.


Eta filosofia bat | Eta filosofia bat – iparraldekohitza\nZenbat arrazoin, zenioen zure azken zutabean, Bea, eta zoin arrazoinekin.\nAdos naiz zurekin errateko gure sistema osoki usteldua dela eta zanpatuak garela. Alemanian, Europak eredutzat daukan herrian, lan kontratu berriak sortzeko asmoa dute, omen, orenean euro bakarrekoa; bertzalde —baina hunek ez du deus ikustekorik, bistan dena—, herrian sartu migratzaile batzuek laster balukete lan egiteko baimena.\nEz ditzagun ere aipa erakaskuntza eta osasun arloetan okertze izugarriak… Ukan ditzakegun amets, xede eta behar guziak kateatzen dizkigute lobby industrial eta politikari ustelek.\nJean-Jacques Rousseauk aspaldi aitzinikusia zuen gizakiaren gainbehera, jabegoa asmatu zuenez geroztik, eta Pascalek demostratua du zibilizazioaren funtsa nahaskeria dela: bakeak beldurra eman liezaguke, orduan ohartuko baiginateke izaki ezdeus eta hilkorrak garela. Ohar horrek balio du numerikoaren garaian: zibergerla denetan aipu da, baina ziberbakea oraindik pentsatzekoa den kontzeptua da.\nZergatik oldartzerik ez den? Ene ustez, etorriko da. Manifestazio, bilkura trabatze, bug informatiko erraldoi… nolako forma hartuko duen ez dizut erranen, bistan dena, baina jinen dela segur naiz. Eta zuzen liteke “terrorismoaren” kontrako neurri “patriotiko” okaztagarriek eragin ase eta ahalgeek bultza balezate.\nXVI. mendean sortu eta XX. menderaino iraun duen giza aitzinamendu kontzeptua baliogabekoa dela pentsatzen dut. Pentsatzen dut Rousseauk aipatu gainbeheran sozio-kultural-ekonomikoan sekula ez bezala pirripitaka erortzen ari garela. Uste dut jendeak badakiela salbamena sinesmen hutsa baizik ez dela, eta indar iraultzaileak iragankorrak datezkeela.\nHori guzia dela eta, bizi behar da, eta zuk eta nik bezalakoek xantza hori dugu, Voltairek ziona, gure baratzea oraino lantzen ahal dugula, hots, gutarrekin guhaurk sortu une zoriontsuak goza ditzakegula —Rousseauk bizirauteko instintoa edo kontserbazio instintoa deitzen zuena.\nJoan den asteburuan, Nafartarren besta genuen Baigorriko aldean. Bezperan, Sohütako gazteak etorri zitzaizkigun Bankara, maskaradaren eskaintzera. Zentzurik gabeko ekitaldia, hori segur, ihauteri eta Pazko garaia aldebat bururatuak direla eta. Baina jakin ezazu plazer ikaragarriz bildu zirela berrehun herritar, ikuskuzunean lehenik, eta ondotik kantu afarian. Elkartasun eta goxotasun bizibeharra sendi zen hor, segur.\nPobretzeak etorkizun nekea ekarriko digu, baina gisa hortako mementu girotsuak ere bai. Etxeak beharko dizkiegu etorkinei eta behartsuei zabaldu, erran nahi dut, konkretuki. Gure auzoak beharko ditugu ezagutu, elgar laguntzeko beharra izanen dugulako.\nBurasoek beharko dugu elgar sustengatu, hezkuntza eta osasun sistimen hutsak konpentsatzeko.\nLangileek beharko ditugu gure jakitate eta gaitasunak bat bertzeen eskuko ezarri, konfiantxaz, lan eta diru zirkuito arruntetik kanpo.\nGeroa izutzekoa da. Eta pentsa emazu gerlan dagon herrialde pobre bateko emazteak bagina…\nBizitzak zentzurik daukan ez dizut baieztatuko, datozen belaunaldiak gu baino urosagoak izanen direnik ere ez, are gutiago zuzentasuna eta bakea ezagutuko duela munduak.\nUne huntan, Epikurioren filosofia jarraitzea zait zuhurtziena iduritzen: egunerokoan ahalik eta gehien gozatu gelditzen zaigun libertatea, eta ideologia handitan sinetsi gabe, ondokoa lagundu gozamen horren dastatzen.


«Ez zen lurra, beltza zen» | Gizartea | Berria\nSuhiltzaileak lanean, luizia gertatu zen egunean. SOS DEIAK Tamaina handiagoan ikusi\n«Gure lanean, batzuetan, arriskuan ibili behar duzu. Luizi batean desagertutako pertsonen bila bazabiltza, are gehiago, eta badakizu lanaren zati bat dela. Baina ondo babestu behar duzu, eta guri inork ez zigun esan Zaldibarko zabortegian amiantoa edo bestelako gai toxikorik zegoenik». Luizian laguntzen jardun zuen suhiltzaile baten hitzak dira, talde osoan zabaldu den haserrearen testigantza anonimoa.\nHondamendiko gunera iristean zegoen «kaosa» du gogoan. Luizi batek autobideko horma bota zuela eta sei edo zazpi desagertu egon zitezkeela esan zieten abisuan. Han abiatu ziren, biktimak autoetatik ateratzeko erabiltzen diren arropa astunekin, eta, iritsitakoan, egoera oso ezberdina zen. Lekuko batek esan zien ez zegoela autorik lurraren azpian, eta ikusi zuten sorospen lanak luizian gora egin behar zituztela. «Kamioian ikusi genuen zabortegi bat zela. Aurretik jakin izan bagenu, beste material bat eramango genuen. Beste protokolo bat aktibatzen duzu, beste baldintza batzuetan egiten duzu lana». Orduan, baina, ez zegoen jantzietan pentsatzeko denborarik; desagertuen bila abiatzea zen lehentasuna.\n«Alde handia dago horrelako ekintza batera eraman beharreko eta guk eramandako materialaren artean. Zabortegi batera bazoaz, eta amiantoa dagoela badakizu, ez duzu jantzi astunik eramaten; traje bikoitza janzten duzu babes bezala, itxita daramazu, prezintatuta...». Hitz gakoa agertu da azalpenean: amiantoa. «Igo ginen, eta ikusten genuen zakarra ez zela lur kolorekoa. Aitzurra sartzean, toki batzuetan erraz sartzen zen, baina beste batzuetan, ez; galdategiko hauts errea zirudien». Arnasa hartzean ere nabaritu zuten. «Zabor organikoak beste usain bat du; higuina sortzen du. Baina hori kimikoa zen, kimiko-kimikoa. Surik ez zen orduan. Gasak-eta? Ez genekien. Baina hauts asko eta kea irteten zen toki ezberdinetatik. Baina inork ez badizu ezer esaten, zuk lanean jarraitzen duzu; han sei langile zeudela uste genuen».\nZazpi orduko txanda egin eta materiala bildu ondoren itzuli zen, desagertuak ez aurkitu izanaren saminarekin. Hurrengo goizean, baina, amorrua handitu egin zen, Osalanek orduan jakinarazi baitzuen Verter Recyclingek amiantoa ere pilatzen zuela eta bilaketa lanak gelditu zituen. «Hurrengo egunera arte ez genuen jakin amiantoz kutsatuta zegoen toki baten ibili ginela. Jaurlaritzak-edo inon ez zuen apuntatuta han amiantoa zegoenik eta larrialdi bat egonez gero segurtasun neurri bereziak hartu behar zirenik».\nGipuzkoatik eta Bizkaitik joaniko zenbait suhiltzaile txanda ibili ziren lanean gauez, eta, ostiral goizean, autobideko errei bat ireki bezain laster eman zuen Osalanek amiantoaren berri. «Gure haserrea normala da; ez dugu ulertzen horrelako toki batean kontrol gehiago ez egotea. Eta hau jakin badugu, amildu egin delako da: bestela, berdin jarraituko genuen gaurko egunez».\nEgun batzuk pasatu dira luizitik, eta suhiltzailea «pixka bat arduratuta» dagoen arren, ez du sintomarik, eta osasun azterketa egingo du aurki. Dena den, badu beste ardura bat: «Gu zer esango diguten zain gaude, baina han dauden baserri eta baserritarrak, zer? Haiek egun osoan ari dira hura arnasten. Ez dago eskubiderik horrelako toki bat izateko».


“Dublingo Magdalena garbitegi ohiaren etorkizuna eztabaidan”, zioen Eireko Irrati-Telebista publikoaren ekainaren 28ko tituluetako batek. Egun hartan ehun lagunetik gora bilduak ziren aztertzeko nola doazen Dublingo Udalak Toyoko multinazionalarekin daramatzaten negoziaketak eraikin zahar tristearen orubean eraiki ditzan 350 gelako hotela, supermerkatua eta 76 etxebizitza. Polemika bizirik dago: herritar askok nahi dute leku hura bihur dadila Magdalenak oroituko dituen gune publiko bat.\nKristauen Ebanjelioek aipatzen duten Maria Magdalena Eliza Katolikoak santutzat goraipatzen du uztailaren 22an baina herritar xehen irudimenean nagusitu den Magdalena da emakume galdua Jesusek bide onera eraman zuena. Independentziatik orain arte Elizak ia dena kontrolatu duen Irlandan Magdalene laundry bateko neskak estigma hori zeraman soinean: okerreko bidetik ibili den emakumea moja katolikoak arrastoan sartzen ari direna bere bekatuak garbituz labanderia batean eginda...\nNathalie Sebbane irakasle frantsesak “Les silences d’Irlande“ artikuluan laburbildu berri du milaka irlandarren errealitate gordina. “Magdalene Sisters filmaren arrakastari esker, dagoenekoz oroimen kolektiboan daude galbidetik sartutako emakumeak zigortzeko Irlandak erabili dituen erakunde horiek. Baina gizarte mailan asko aurreratu den arren, biktimek ez dute oraindik lortu ez barkamen eskari ofizialik eta ez kalte-ordainik”. 1922tik 10.000 emakume baino gehiago eduki dituzte derrigorrezko itxialdian preso.\nEz da Irlandan asmatutako errepresio sistema. XIII. mendean Italiako Florentzian zabaldu zuten Maria Magdalenaren izena zeraman mota honetako lehenbizikoa, komentu bati lotutako egoitza prostituziotik damututako emakumeak bezala horretan erortzeko arriskuan egon zitezkeenak biltzeko. Geroztik Ingalaterra eta Irlandan zabaldu ziren, hasieran aberats filantropoek finantzatuak.\nIrlandan XIX. mendean lau moja ordena katolikok hartu zituzten beren gain, eta “babes-etxeon instituzionalizazioak ekarri zuen erregimen ia totalitarioa”. Ustezko aterpetuei lan orduak luzatu zizkieten eta hasieran ofizio bat ikastea izan behar zuena bilakatu zen instituzioa finantzatzeko esklabo-lan.\nMagdalena garbitegiak baziren Irlanda guztian (Dublin, Galway, Cork, Limerick, Waterford, New Ross, Tralee, Belfast...), bakoitza komentu bati lotua eta gehienetan ondoan zeukana ama solterentzako Mother and Baby Home babes-etxe bat eta bekatuzko haurrek hazi ahala lan egiten zuten Industrial School bat. Horra sistema oso bat, Estatuaren eta Elizaren artean herri eta auzoetako jendeak beldurrez arrastoan sartzeko antolatua.\n“Erregimen honek –dio Sebbanek– daukan esanahi moralizatzaile eta erlijiozkoaz gain, badauka marka sozial gogor bat ere. Beren gogoz kontra garbitegi horietan preso eduki zituzten milaka emakumeak gehiengo handi batean familiarik behartsuenetatik atereak baitziren, eta txirotasuna lotzen zitzaion immoralitateari”.\nAlabak ez dezala familia osoa lotsarazi\nMagdalene laundry batean giltzaperatzen zuten emakume bakoitzari izen berria ezartzen zioten, santu batena, bere iragana ezabatu eta salbatze bidean jartzeko lehen urrats. Ileak mozten zizkioten, harrokeria den bekatuaren tentaziotik baztertzeko. Janzki itsusi eta kolore ilunekoz bezti arazten zuten, edozein feminitate arrasto ezkutatzeko. Lanaldi akigarriak ezartzen zizkioten berehala, otoitzez, lan gogorrez eta derrigorrezko isiltasunez hornitutako egunak.\nIrlandako iritzi publikoak luzaz bestela uste bazuen ere, milaka emakume baldintza horietan preso eduki izanaren erantzukizuna ez zen soilik Eliza Katolikoarena. Auzitegietako epaileek, poliziak eta baita osasun zerbitzuek ere Magdalenen garbitegietara bidali zituzten bazterketa arriskuan zeuden pertsonak, izan umezurtzak edo ama ezkongabeak beren ume sasikoekin, horrela kondenatuz sare horretan harrapaturik geratzera bizi osorako.\nMary Merrit (ezkerrean) eta Angela Downey 'Magdalena' sistemaren biktimetako bi, Dublingo azken garbitegiaren atarian. (Argazkia: Collins Photo Agency)\nHala ere, erreformatoriootan egon diren 10.000 emakumeetako gehienak beren familiak sartu zituen apaizaren laguntzaz. “Aginte moralaren berme izaki –dio Sebbanek–, parrokiako apaizek familiei gomendatzen zieten beren alaba ustez galduak garbitegi batera bidaltzea, lotsaizuna saihestu eta familiaren ohorea babesteko. Tarteka gertatzen zen ere zenbait neska gazte bertara bidaltzea besterik gabe politegia zelako eta bekatuan erortzeko arriskua zuelako edo mutikoei probokatzekoa. Izan ziren beren erabakiz joandako neskak ere, beste irtenbiderik aurkitu ez zutelako”.\nOfizialki establezimenduok erakunde pribatuak izaki, aterpetuen lana zuten diru iturri bakarra. Bertan itxitako emakumeek ez zuten inolako soldatarik jaso sekula. Seguritate sozialean ez zuen inoiz inork utzi kotizazio bakar bat ere. Batzuek egonaldi laburrago edo luzeagoa egin ostean lortu zuten beren familietara itzultzea. Izan ziren hesia urraturik alde egitea lortu zutenak ere. Beste batzuk neskame lanen bat aurkituta irten ahal izan ziren. Baina askok urte luzeak eman zituzten itzalpean, beren senideek baztertuta, gizarteak ahantzita.\n90eko hamarkadan eskandalu handiek astindu zuten luzaz Irlandako gizartearen zutabea izandako Eliza Katolikoa: apaiz, gotzai eta kongregazio maskulinoetako erlijiosoek –herrialdeko hezkuntza sistemaren parte handi bat beren gain daukatenek– haur eta gaztetxoei eragindako sexu abusuak. Irlandari bere historiaren alde ezkutu bat azaldu zitzaion. Baina asko haizatu ziren arren delako Industrial Schooletan gertatutako desmasiak, zalaparta bera ez zen iritsi Magdalenen garbitegietara, hauek izan arren kontrol sistema errepresibo haren kate-begi minberena. Haietatik irtendako azken emakumeek isilik eta lotsaturik alde egin zuten Ingalaterrara bizi berri baten bila.\n1993an eztanda berri bat: Dublingo garbitegi handiena mojek saldu zutenean etxebizitzak eraikitzeko, hondea-makinak sartutakoan dozenaka emakumeren hezurrak azaldu ziren bertan, heriotz agiririk gabe legez kontra lurperatutako garbitzaile anonimoak.\nEmakume taldeak mobilizatu ziren, Justice for the Magdalenes kanpaina berotu. Estatuaren erantzukizuna demostratu behar izan zuten. Ofizialki garbitegiok erakunde pribatuak ziren arren, 2013an Dublingo legebiltzarraren batzorde berezi batek erakutsi zuen Estatuak zeharka finantzatzen zituela beren ikuzketa zerbitzuak erabiliz kaserna militar, ospitale eta beste zenbait atal publikoen gobada lanak egiteko.\nEgia mantso dabil emakumeontzako. Oraindik kalte-ordainik ez zaie bideratu. Azken Magdalenak itzaliz doaz isilik.\nKanal hauetan artxibatua: Eliza Katolikoa | Irlanda | Sexismoa


I2 Basque bulego berriak - GEDI\nI2 Basque bulego berriak\nGEDI-a, S.A. bukatzen da Miramón-eko parke teknologikoan, Fernando Ansola arkitektoek idatzitako egite-proiektua eta Jon Bastida (Arkitektura A+B) ezagututa, kokatutako I2BASQUE-etarako bulego berrien egitea. Lanen iraupena 4 hilabeteko izan da eta bere aurrekontua 219.372,06€-etara heldu da.\nLokalaren egokitzapen lanak etzan dira barruko itxierako sail bateko errealizazioan, espazioaren banaketa bat jardueraren beharrak ezagututa baimentzen duteneko.\nLokala bere eskakizunen arabera hornitzeko instalazioetako taldea bezala horrela.\nBarruko banaketa datza, "laneko zuhaitz gabeko" espazio zentrala utziz, lokalaren perimetroan banatutako egonaldietako sailean. Espazio honetatik sartuko da bulegoetara horrela hitzaldi-aretora eta office-etara bezala. Lokaleko zona zentrala geratuko da garden eta lan-espazio handi gisa banatutako mahaiekin.\nLan-zona guztiak, bulegoek eratuta, bilera-aretoak..., kanpoko perimetroan kokatzen dira, bulego gardeneko espazio bezala lokalaren zentroa eta patinillos-en alboko artxiboak aurrez ikusiz, ere bere itxituraren goialdean zeharreko argi naturaleko hauek jarriz.


25. ALDIZKARIA - 2021eko otsailaren 3a\nPitillasko Udalak, 2020ko abenduaren 28an egin osoko bilkuran, erregelamenduzko quoruma zuela, honako hau erabaki zuen, bat etorriz Nafarroako Toki Ogasunei buruzko 2/1995 Foru Legean ezarrita-koarekin:\nLehena.–2021eko ekitaldirako zerga-tasak eta tasak onestea, ho-nela:\nBere horretan uztea 2020rako onetsitako tasak eta zerga-tasak, honako aldaketa hauek eginik:\n–Lurraren kontribuzioa ordainarazteko karga-tasa %0,155 izanen da urtean.\n–Kirol instalazioen tasak:\n1.–Udalaren kirol instalazioen abonamenduak erroldatuendako:\n• 0-6 urte: 8,50 euro.\n• 7-13 urte: 26,00 euro.\n• 14-64 urte: 46,00 euro.\n• 65 urtetik goiti: 28,00 euro.\nErroldatuei ez zaie gero itzulketarik eginen, behin igerileku denboraldia bukaturik.\n2.–Udalaren kirol instalazioen abonamenduak erroldatu gabeen-dako:\n• 0-6 urte: 13,00 euro.\n• 7-13 urte: 38,00 euro.\n• 14-64 urte: 67,00 euro.\n• 65 urtetik goiti: 41,00 euro.\nErroldatuen eta erroldatu gabeen kuotek ordaindurik egon beharko dute 2021eko urtarrilaren 31 baino lehen.\nUdako hileetan, igerilekuak irekitzen direnean, sarrera erosi beharko da padel pistak eta pilotalekua erabiltzeko, abonatua izan ezean.\n3.–Udal igerilekuen sarrerak:\n• 0-6 urte:\nAstelehenetik ostiralera: 2,00 euro.\nLarunbat, igande eta jaiegunak: 2,50 euro.\n• 7-13 urte:\nAstelehenetik ostiralera: 2,50 euro.\nLarunbat, igande eta jaiegunak: 3,00 euro.\n• 14-64 urte:\nAstelehenetik ostiralera: 4,00 euro.\nLarunbat, igande eta jaiegunak: 5,50 euro.\n• 65 urtetik goiti:\n4.–Pilotalekua eta padel pistak alokatzea:\nPadel pistaren alokairua\n2,50 euro orduko (pista)\n5,00 euro orduko (pista)\nPadel pistako argia\n* Abonatu batek alokatzen badu, berak erabili beharko du pista; ez da onartuko abonatu gabeek erabiltzeko erreserbarik egitea.\n–Udako hileetan, igerilekuak irekitzen direnean, sarrera erosi beharko da padel pistak eta pilotalekua erabiltzeko, abonatua izan ezean.\n–Ezkontza zibilak egiteko tasa:\n• 50,00 euro, erroldatuek.\n• 100,00 euro, erroldatu gabeek.\n–Kolunbarioen tasa, nitxoen tasa bera: 450 euro.\nBigarrena.–Erabaki honek indarra hartuko du jendaurreko aldia iragan ondoren, inork ez badu alegaziorik aurkezten, edo, alegaziorik aurkezten bada, behin betiko erabakia Nafarroako Aldizkari Ofizialean argitaratzen denetik. Indarrean iraunen du aldatzea edo indargabetzea erabakitzen ez den bitartean.\nHirugarrena.–Erabaki hau argitaratzea Nafarroako Aldizkari Ofizialean eta Udalaren iragarki-taulan, hogeita hamar egun baliodunean, bizilagunek eta interes legitimoa dutenek epe horren barnean espedientea azter dezaten udal idazkaritzan eta bidezko iruditzen zaizkien alegazioak aurkez ditzaten.\nEpe hori iraganda erreklamaziorik aurkeztu gabe, zerga-tasa behin betiko onetsitzat joko da eta horrekin batera erabakia irmo bilakatuko da. Horrelakoetan, Nafarroako Aldizkari Ofizialean argitaratuko da inguruabar hori, ondorio juridikoak izan ditzan hasiera batez onetsitako aldaketak.\nPitillasen, 2020ko abenduaren 28an.–Alkatea, Pedro José Labari Elduayen.\nIragarkiaren kodea: L2016292


Seguros Lagun Aro-Mirada Social fundazioak eta Forum Sport-ek, babesleen izenean, Kosta Trailaren seigarren edizioan (joan den ekainaren 12an Bizkaiko itsasertzean egin zena, eta bertan, parte-hartzaileen errekorra hautsi zen) bildutako diruaren parte handi bat eman diote gaur goizean Eugenia Epalza Esklerosi Anizkoitzaren Euskal Fundazioari. Babesleen ordezkariek 9.500 euro eman dizkiote fundazioko lehendakariari, Bilboko Ibarrekolanda auzoan dagoen erakundearen egoitzan egindako ekitaldi batean.\nJavier Ormazabal Fundazioko lehendakariak eta Pedro Carrascal kudeatzaileak eskerrak eman dizkiote Forum Sport, Salomon eta Fundazioari 9.500 euro horiengatik, izan ere Esklerosi Anizkoitzaren Euskal Fundazioak eskainitako zerbitzu sozialetarako eta errehabilitazio-zerbitzuetarako eta gaixotasun hori duten pertsonei eta haien senideei ematen zaien arreta psikologikorako erabiliko baitira.\nProbako babesleek, Gorka Ansuategui Seguros Lagun Aroko marketin, komunikazio eta berrikuntzako zuzendariak eta Jesus Beamonte Forum Sporteko komunikazio eta publizitateko zuzendariak ordezkatuta, ekarpenaren jatorria azpimarratu dute: Kosta Trail mendi-ibilaldietan eta lasterketan parte hartu zuten pertsonak, hain zuzen, euren izen-emateei esker.\nSalomon-en laguntzari esker ere urtero egiten den lehiaketa horren helburua da aire libreko kirolaz eta naturaz gozatzeari bultzada ematea, eta, aldi berean, kausa on bati laguntzea, batez ere heldu gazteak izaten duten esklerosi anizkoitza izeneko gaixotasun neurologikoaren aurka egitea.\n3.000 pertsona baino gehiagok parte hartu zuten seigarren Kosta Trailean, eta, horrela, aurreko bost edizioetako parte-hartzaileen kopurua igo zen. Zehazki, lasterketako (30 km) ibilbidea eta desnibel metatua gogortu izanak parte-hartzaileen (400dik gora) gozamena sortu zuen, familiarteko ibilaldian(12 km) eta mendi-ibilaldian (20 km), berriz, 2.700 pertsona baino gehiago atera ziren.\nKosta Trailaren hurrengo edizioa 2012ko ekainean egingo da, eta orduan ere parte-hartzaileen kopurua handitzea espero dugu.


Amaierarik gabeko testamentua | Kultura | Berria\nAlos Quarteteko kide Francisco Herrero, Lorena Nuñez eta Xabier Zeberio. ANDONI CANELLADA / FOKU Tamaina handiagoan ikusi\n2019. urtea oso modu berezian amaitu zuen Alos Quartet hari laukoteak. 1999an Niko Etxartek egindako eskaera bati erantzuteko ia kasualitatez sortutako musika taldeak hogei urte bete zituen iaz, eta, urtemuga ospatzeko, lau kontzertu berezi ematea erabaki zuen. Abenduaren 13an eman zuen aurrenekoa, Gasteizko Principal antzokian; handik hamar egunera, Donostiako Viktoria Eugenian aritu zen; eta aurtengo urtarrilaren 3an, beste kontzertu bat eman zuen Tolosako (Gipuzkoa) Leidor antzokian. Beste bat ere aurreikusia zuten udaberrirako, Bilboko Loraldia jaialdiaren barruan, baina pandemiaren ondorioz, azkenean, urriaren 8an egin ahal izan zuten, Azkuna zentroan. Kontzertu bereziak izan ziren laurak, gonbidatu ugari bildu zituztenak, eta orain disko bakar batean bildu du taldeak emanaldi horien lagin zabal bat: 20 urte. Zuzenean.\nXabier Zeberiok, Francisco Herrerok, Lorena Nuñezek eta Ivan Carmonak osatzen duten laukoteak gonbidatu ugari izan zituen lau saioetan. Esaterako, Donostia eta Tolosako kontzertuetan, Izaro Andres izan zuten oholtzako lagun Uretan piezan; eta Bilbokoan, berriz, Oskorri taldeko Natxo de Felipe, Bixente Martinez eta Anton Latxa igo ziren agertokira, Oskorriren Mode eta Ezin erran nizun hitzez kantu herrikoia interpretatzeko. Zeberio Bilboko taldeko partaide izan zen, eta taldekide ohiak ondoan izatea «opari bat» izan zela aitortu du Alos Quarteteko biolin jotzaile eta kantu egileak. «Momentu berezia izan zen. Natxok, adibidez, bost urte zeramatzan agertoki batera igo gabe».\nKontzertu guztietan hainbat pieza errepikatu zituzten, baina gonbidatuen presentziak berak kantutegia saio batetik bestera moldatzera eraman zituen taldekideak. Hala, Gasteizen, adibidez, Hertzainak taldearen Aitormena jo zuten, Garik eta Josu Zabalak lagunduta. «Kantu hori erreferente bat izan da niretzat», aitortu du Zeberiok. Bere garaian, kantuaren bi bertsio grabatu zituen Hertzainak-ek: bat formatu elektrikoan eta bestea hari moldaketekin. «Baina zuzenean hari laukotearekin inoiz eman gabea zen Aitormena».\nJean Phocas teknikariak grabatu egin zituen kontzertu horiek guztiak, eta haietariko lehenengoa, Gasteizkoa, entzun ondoren ohartu ziren taldekideak han bazegoela zuzeneko disko bat osatzeko oinarria. Estudioko diskoek beren dohainak izan arren kontzertuetan «magia» berezi bat sortzen dela uste baitu Zeberiok, eta taldeak publikoarekin lortzen duen hartu-emanean duela oinarri magia horrek. Horregatik, zuzeneko diskoak «Alos Quartet zer den» adierazten duelakoan da taldeko biolinista. «Bereziki zuzeneko talde bat gara. Eta kontzertu hauetan oso momentu bereziak bizi izan ditugu. Gu ez gara modako talde bat, baina publikoarengandik berotasun handia jaso dugu, eta disko honek hori erakusten du: zer den Alos Quartet kontzertu batean. Testamentu bezalako bat da».\nAlos Quartetek 2004an kaleratu zuen bere lehenengo diskoa, taldearen izen berekoa, eta, orduz geroztik, Harizko txistua —Bilboko Txistulari Bandarekin elkarlanean— (2007), 10 tanta (2009), Garden (2015) eta Lau (2019) argitaratu ditu laukoteak, betiere hainbat kolaboratzailek lagunduta. Lan horietan azaldutako kantu ugari ageri dira 20 urte. Zuzenean-en —A Ragtime, Ezpatadantza, We Are, Leitza, Fan and Go, Hosto dantza, Mari Kanaky...—, baina kontzertuetan gehiago ere jo zituzten. «26-27 kantu genituen grabatuak, baina aukeraketa bat egin behar izan genuen diskoan sartzeko. Bestela, disko bikoitzera gindoazen».\nIbilbide luzeko taldea da Alos Quartet, lanak lasaitasunez egitea gustatzen zaiona, eta, azkeneko urtea «eromena» izan dela kontuan hartuta, orain lasai hartu nahi dute. «Guk lau urtetik behin ateratzen dugu disko bat, eta estudioko azkena iazkoa da. Baina gorputzak eskatuko digu berriro ere kantu berriak prestatzeko».\nBitartean, Bilboko Azkuna zentroan eman zuten kontzertua emango du gaur ETB1ek, eta taldea bera Berrizen (Bizkaia) izango da hurrengo asteazkenean.


Maiatzaren lehena. Data anbiguoa izan da beti nire buruan. Kapitalismoaren sindikatuen erakusleiho hutsaren eta iraganeko sobietarren propaganda liluragarriaren arteko kontrastea. Ondoriozko globalizazioak ia behin betiko lurperatua zuen ahanzturan egun hau.\nHilabeteak daramatzat azkenean aukeratu nuen diskoari buruz idazteko prokrastinatzen: The Clash, 1977koa. Egindako aukerari buruzko zalantzak ere izan nituen, beste aukerak koloristak eta alaiak ziren: Bee Gees gazteak, Electric Light Orchestra edo Pains of Being Pure At Heart liluragarriak. The Rubinoos, Stones Roses, America edo Saint Etienne ere izan zitezkeen aukeratuak. Zeinahi taldek zirudien erakargarriagoa lehen begiratuan. Baina zerbaitek esaten zidan nerabezaroko disko punk hura zela aukerarik egokiena. Estatus ofizialaren aurkako asaldura etengabeari egozten diot: kritika musikalak disko hau ahaztu zuen bat-batean zerrenda handiak egiteko orduan, London Calling goraipatzeko. Akademizismoa beti suminaldiaren gainetik, pentsatu nuen. Ezingo dut inoiz musikari buruz arduraz idatzi. Bon, egia esan, ezeri buruz.\nLangileen eguna, langile klasearen jaia, borroka eta aldarrikapen eguna, paradoxa berri bat. 2011ko maiatza, bost milioi langabe hauteskunde-barruti honetan. Euskal Herriko ezkerra Zuzenbide Estatuaren botereek zikiratua. Alderdi politikoek isilean egiten diete trufa botere horiei haien amarru endogamiko eta autoindulgentean. Ordezkatzen dituzten pertsonen eskubideak murriztu eta zigorgabe aberasten dira gobernariak. Beatifikatzen duen erlijio bat eta hiltzen duen beste bat. Gaizkia ez dago politikan edo erlijioan, arlo horietan jarduten dutenengan dago akatsa, doktrinaren banderadunengan.\n“Nork behar du Parlamentua, egun osoa eserita legeak egiten, denak dira lodi eta zahar” (Remote Control). Apustua segurua zen. Itxaron besterik ez zen egin behar, gertaerak sor zitezen utzi, begiak ireki eta London SSko punki haiek eta 101’ers-eko okupa –orduan squatter esaten zitzaien– berriz entzun.\nThe Clash nire disko-jogailuan zen berriz eta, inoiz baino baliagarriagoa zen mezua errepikatzen zuen, gazteria langabearena, aukerarik gabe, etorkizunik gabe, inolako proiekziorik gabeko lanen monotoniara kondenatua, tiranoen ongizatea gordetzeko ere erabilia: “Ez dut inoiz bonba-gutunik irekiko zuretzat” (Career Oportunities), lan hori egin baitzuen bere sasoian gitarra-jotzaile Mick Jonesek.\nGaur egun, eskandaluz ikusten dugu nola jartzen diren gure ordezkari politikoak finantza sistemaren menpe eta, azkenik, badakigu dena fartsa hutsa dela: “Arduratzen diena beren kontu korronteak dira, hori da dena, eta zuk ez duzu inporta” (Remote Control).\nHorrek ere gertatu behar zuen, langileen egunaren ostean nire urtebetetzea dator, urteko egunik zoragarriena, baina, jakina, 16 urterekin oraindik ez zen jaieguna, Madrileko hauteskunde-barrutiak ez zidan usurpatu nire maiatzaren bia. Sasoi hartan hauteskunde-mapak definitzen ari ziren, ziurrenik fede onez. Finantza-oligarkia zain zegoen… eta gerrak, gerrak betikoak ziren: “Dolar yankeeak munduko diktadoreei hitz egiten die, aginduak ematen ditu eta haiek ezin dute hitz bat galtzea onartu” (I’m So Bored With The USA).\nThe Clash ibilbide musikal oso bat hasi zuen diskoa izan zen. Artistikoki eta pertsonalki hazi eta hazi egingo zen ibilbide batena, mezu argi eta sendoa zuen zirriborroa baino ez zen izan agian, bere katixima. Sex Pistols edo Damneden aurreneko lanen kidea zen, baina talde horiek jaio bezain laster agortu zuten beren mezua. The Clashen heldutasuna osoa izan zen, kideetako bakoitzak bilakaera izan zuen lehen diskoaren aldarrikapenei sekula uko egin beharrik gabe. Aurrera egin zuten talde gisa. Haien ondorengoak ere ez ziren atzean gelditu: Big Audio Dynamite, General Public, Havana 3 A.M., The Good, The Bad and The Queen, Carbon/Silicon, The Mescaleros,… beti fidel haien mezu seminalari: “Ez dut entzun nahi zer egiten duten aberatsek, ez dut joan nahi aberatsak joaten diren tokietara, oso azkarrak direla pentsatzen dute haiek, oso zuzenak direla pentsatzen dute, baina eskaleek soilik ezagutzen dute egia” (Garage Land).\nPaul Simonon, Mick Jones eta Joe Strummerek, baterian Topper taldekide zutela –1982an utzi zuen taldea–, zimendu sendoko ibilbidea eraiki zuten. Joe, beste gitarrista, 50 urterekin hil zen. Gazte-gazterik Paloma Romero Palmolive malagarrarekin Londreseko Walterton Roadeko 101a okupatu zuen. Mick Jones musikaria eta ekoizlea da, Damon Albarnekin kolaboratzen du eta P2Paren defendatzailea da; Carbon/Siliconen diskoak ez argitaratzera iritsi da libre zabaltzeko. Paul Simonon baxu-jotzaileak, London Calling diskoaren azal historikoan instrumentua puskatu zuenak, arte plastikoetan dihardu, Havana 3 A.M. osatu ondoren.\nNire urtebetetzea zela nioen. Hainbeste urtek gauzak aldatzen dituzte. Egoera 70eko krisi hura baino are larriagoa da. Finantza-oligarkiak ez du onartzen bere irabazien inolako lagapenik. Lehen ez zuten politiko gehienek lapurtzen, gutxi batzuek baino ez. Justiziak inputatutako pertsonak ez ziren hauteskunde-zerrendetan aurkezten. Alderdi politikoak pertsonek gidatzen zituzten, ez enpresa-sozietateek eta korporazioek.\nGazteriaren porrota berbera da. “Ezin duzu zaratarik egin, ezin duzu aurrera egin, ezin duzu dirurik eskuratu, ezin duzu ihes egin” (Remote Control). Egizu zuk zeuk leloa ere bahitu dute enpresek edo independentziaren ikur diren diskoetxeek. Ez dago lekurik ez indibidualismorako, ez parte-hartzerako, ez kudeaketa propiorako, ezta aldarrikapenerako ere. Ez dago independentziarik. “Botere guztia erosteko gai den jende aberatsaren eskuetan, gu kalean paseatzen garen bitartean, saiatzeko koldarregi… matxinada bat nahi dut… nire matxinada nahi dut!” (White Riot).\nArmak aldatu dira, eszenatokia bera da: kalea.\nGure seme-alabak amets burgesetik, lozorro indietik esnatzen direnean, Titus Andronicusek energia borrokatzeko eta ez hiltzeko erabiltzen duenean, asmamena sare sozialetatik kanpo erabiltzen hasten direnean, eraso zibernetikoak haien auzoetan jarritako barrikadekin sastakatzen dituztenean, beren boterearen jakitun direnean, 2.0 komunikazio sozialak eta justiziaren indarrak lortzen duen bultzada osoarekin, orduan, espero dut hamalau tiro hauek, The Clashek 1977an deskargatu zituzten hamalau amorru eta salaketa mezu hauek –sentimenduak, errepresioa, terrorismo instituzionala, matxinada, gorrotoa eta gerra, identitatea, gezurrak, ergelkeria, lana, iruzurrak, sexua, bakea eta integritatea eta duintasuna– aurrerabidearen gizarte justuagoa eraikitzen laguntzea, parte-hartzean, berdintasunean eta elkartasunean oinarritutakoa eta, lortu dutenean, ahotsa goratu eta azaldu egin beharko diegu haiei hainbeste ukatu genuen No Future-rik txarrena eskaintzera eraman gintuztela autokonplazentziak eta anbizio zakarrak.\n1963, Bilbo, Madril


Sai arre albinoa\n2009/02/05 Kortabitarte Egiguren, Irati\nSai arre (Gyps fulvus) albino bat aurkitu dute Zaragozako Los Fayos herrian, Moncayo mendiaren magalean, hain zuzen ere. Fondo Amigos del Buitre erakundeko kideek atera dute sai arre bitxiaren argazkia.\nHorrelako txori bat ez da oharkabean pasatzen. Hala ere, argazkia duela hilabete gutxi batzuk egindakoa da, eta ordutik ez dute haren berririk. Alegia, ez dute berriro ikusi. Ezkorrenek uste dute hila izango dela, gosez, pozoituta, elektrokutatuta edota aerosorgailu baten aurka talka eginda.\nIrudia: Fondo Amigos del Buitre


1.1.1. BOKALEN EGOKITZAPENAK\n¬ Hitzaren barnean eta bukaeran, e + a, e, o elkartzerakoan, e → i:\netxea → etxia\netxeetan → etxietan\netxeok → etxiok\nbehorra → bihorra\nbehar → bihar\n¬ Hitzaren barnean eta bukaeran, o + a, e, o elkartzerakoan, o → u:\nbesoa → besua\nbesoetan → besuetan\nbesook → besuok\njoan → juan\n¬ Hitzaren barnean eta bukaeran, i + a, e, o elkartzerakoan, -x- epentetikoa tartekatzen da:\ngorria → gorrixa\ngorrietan → gorrixetan\ngorriok → gorrixok\nkanbia(t)u → kanbixau\nbihar → bixar\nia → ixa\n¬ -a + a → -ia\nneska → neskia\ngona → gonia\ngauza → gauzia\nGoian aipatu ditugun bilakabide berak gertatzen dira erakusle mota batekin ere, hori gizonori gisakoekin, alegia, izenaren aurretik eta ondoren doanarekin. Hona hemen erakusgarri batzuk:\nandra + erakuslea → hori andriori (-a → -i-)\nume + erakuslea → hori umiori (-e → -i-)\nardi + erakuslea → hori ardixori (-i → -ix-)\nasto + erakuslea → hori astuori (-o → -u-)\nHona elgoibartarren jardunetik ateratako adibide batzuk:\n—Bitorrenekua, oiñ Iriondonekua dana, (...), horixe taberniori.\n—Nik hori gauziori, ... gero enterau nitzan. Eta holaxe ba, haura ere eztakitt nun hil tzan eta nola, baiña etzan hill orduan. Eta, gau haretxetan zan hori alarmiori nola sortu zan Markiñan.\n—Mutrikurako bidian, Debatikan, han badago Plásticos Reiner, (....) ba hantxe inguruan zaguan hori astilleruori.\nBilakabide hauek direla eta, batzuetan gaizki ulertu izan da hitzaren beraren forma zein den. Horregatik, nahasketak sortu izan dira zenbait berbatan: illuntze hitzean, adibidez, pentsatu izan da iluntzi dela hitza. Hona, horren erakusgarri batzuk.\n—Hantxe, eguzkixa zaguan arte, eta gero, illunabarrian, illuntzixan, lan asko eitteko, eta arrapataka.\n—Da etortzen zuan aitta, illuntzi aldian etortzen zuan.\n—Oin junda, enaiz etorriko iual illuntzira arte.\n1.1.2. -A / -E BOKALEN ALTERNANTZIA HITZ AMAIERAN\nBerez -E bukaera duten hitz batzuetan -A egiten da askotan Elgoibarren; hala ere, nahiko arau indartsua izan arren, mendebalderago indar handiagoa du arau honek, han -A egiten den zenbait berbatan ez da eta hala egiten Elgoibarren. Esate baterako, ez dira erabiltzen mendebalderagoko forma hauek: agura, hoba, suba ...\nHona elgoibartarren jarduneko adibide batzuk:\n—Horrek lorak, danak eskuz ebaten dira… Oiñ hori ere ezta egitten.\n—Oiñ, gu egoten geran sasoian, hau «tercera edad» egoten dok asko. Andra zaharra, emazte, andra-gizonak, zaharrak gehixenak.\n—Da behiñ egin zittuan ume kumak, txakurkumak, eta gure gizon zanari esan tzion: (...)\n1.1.3. -RR- GOGORRAREN AURREAN, E → A\nNahiko indartsua da Elgoibarren bilakabide hau, nahiz eta ez gertatu ingurune fonetiko hori duten hitz guzti-guztietan: adibidez, berdin eta berri erabiltzen dira, eta ez mendebalderagoko bardin eta barri (adibidez, Markina ondoko herriari Etxeberri esaten zaio Elgoibarren, nahiz hangoentzat Etxebarri den).\n—Gero, tallarretan ere, ba, jun da autuekiñ ere berdiñ.\n—(...) eta Tolosakuekin eta danekin, edarki ni.\n—Hor dago, goixan, Aittola onduan basarri bat.\n—Danak ganauak libre egote(n) (d)ia baztarretan.\n1.1.4. BOKAL IXTEA: A > E / I-_ ; A > E / U-_\nA bokala itxi egiten da, eta E bilakatzen da aurreko silabako bokal itxiaren (I-ren edo U-ren) eraginez:\niez (← iaz)\nueri (← ugari)\nizen (← izan)\nihertu (← ihartu)\nBatzuetan, bokala erabat ixteraino ere iristen da: ikixi (a → e → i).\n—Da oin guk eztogu balio telebisiorako, ezer ikesi be.\n—(...) iez, eta oin bi urte ere bai.\n—(...) bedarra siketzia.\n—Etzi zortzi egun, Irukurutzetako eguna izeteko.\n—Itziar esaten dabe ari dala zabaltzen. Ikeragarri, ikeragarri.\n—Eta nik esaten jauat landariari: «Nahi bok, ihertu hari».\n1.1.5. -OI /-OE ALTERNANTZIA HITZ BUKAERAN\n-A mugatzailerik gabeko egitura mugagabeetan, -oi / -oe alternantzia gertatzen da sarri.\n—Bata morroe eta bestia kalian.\n—Eta gero sorteo bat egon tzan, bi batalloe: bat Castro Urdialesera, eta bestia hona, Debara. Eta guri Debara tokau jakun.\n—Eske len, sasoe baten, medikuak-eta basarri askotara etzeben jun nahi izeten.\n—Oingo gaztiak horrenbeste milloe batuta! Eta hontxe ere saldu egitten dira etxiak! Hogeta bi milloe ta, hogeta lau milloe ta.\n—Elgoibarren ere hortxe fallo haundixa dago: prontoe ganorazko bat ez.\n1.1.6. U / I ALTERNANTZIA\n—Neke gitxikiñ eitten dittu lanak.\n—Da alkarri gizurrak esan da, halaxe ibiltzen dittuk.\n1.1.7. BOKAL-SINKOPA edo AFERESIA\nEz da indar handiegiko bilakabidea, baina badira bokal-erorketaren adibide batzuk, batez ere hizkera azkerrean eta informalean. Normalean azenturik ez duten bokalak dira erortzen direnak.\nartsalde (→ atsalde)\nizten (← izaten)\nberatzi (← bederatzi)\n—Han tiraka ibiltzia izten (izaten) zuan, pixkat azkenerako nekatzen zuan baiña.\n—Txakixat (etxakixat) hi egonda egongo haizen han.\n—Artsaldian (arratsaldian) geratuko gaittuk txikito pare bat jotzeko.\n—Zenbat pezta (pezeta) izango zian, ba?


«Kazetari grinak» bultzatuta | Gizartea | Berria\n«Kazetari grinak» bultzatuta\nMartin Ugalderen mendeurrena oroitzeko hitzaldiak hasi dira. Nerea Azurmendik haren kazetaritza lanaren joritasuna nabarmendu du\nNerea Azurmendi, atzo, hitzaldian. GORKA RUBIO / FOKU Tamaina handiagoan ikusi\n2021eko urriak 15 - Andoain\nMartin Ugalde kazetari eta idazlearen jaiotzaren mendeurrena izango da aurki, azaroaren 11n, eta horren harira antolatutako hitzaldi sortako lehen alea izan zen atzo, Martin Ugalde kultur parkean bertan, haren sorterrian, Andoainen (Gipuzkoa). Nerea Azurmendi kazetariak eman zuen Martin Ugalde, historia egin zuen kazetaria hitzaldia. «Fribolo» ez jokatzeko nahia agerian utzi zuen hasieratik, eta ororen gainetik nabarmendu nahi izan zuen zer ikertua franko dagoela Martin Ugalde eta haren belaunaldiko beste hainbat profesionalek zer ekarpen egin zuten aztertzeko, nolako kazetariak izan ziren jakiteko. Ugalderen inguruan eginda dauden lanak «josiz», ordea, «hurbilketa» bat egin zuen, «azientifikoa», baina zentzuz betea. Nabarmendu zuen Ugaldek landutako jarduera eremuen zabaltasuna, eta gehienetan erakutsi zuen oparotasuna: baita kazetaritzan ere. «Une eta arlo ugaritan egin zuen historia, baita kazetaritzan ere». Izan zituen jarduera ugarietan «hierarkia» bat ezartzea ezinezkoa dela uste du Azurmendik, baina usu agertzen dela horietako askotan haren «kazetari pultsua», setatsu, haren izaeran zuztartuta ia.\n«Kazetari grina ageri da; noiznahi eta non-nahi azalera eta paperera irteteko era aurkitzen du». Ugaldek erabiltzen zituen, gainera, «komunikatzeko bide guztiak», eta obra oparoa utzi zuen, adibidez, ele biz; euskaraz eta gaztelaniaz. Kazetari lanetan Andoainen bertan hasi zen, gaztetan, Diario Vasco egunkarirako herriko kronikak idazten. Nabarmendu egin zuen lan hori bere gain hartzeko era eman ziotenean, Ugalde gazteak eman zuen erantzuna: «Ni beti idazteko prest». Halaxe jarraitu zuen beti. «Komunikatzeko behar» bati atxikia, eta horretarako dohainen jabe. Venezuelara joan zenean, esaterako, kazetari lan sendoa egitea lortu zuen, eta hango hedabide garrantzitsuetan aritzea.\n«Basamortuan» ere kazetari\nEuskal Herrira bueltan ere, jarraitu egin zuen. Edade bat bazuen ordurako, eta familia baten ardura izateaz gain, «abertzaletasunaren eta euskaltzaletasunaren» aldeko konpromiso hainbatetan ari zen, baina hedabideetan idazten jarraitu zuen. Orduan Euskal Herriko kazetaritza jarduna, hark zekarren eskarmentuarentzat, trebakuntza jasoarentzat —AEBetan ere kazetaritza ikasketak eginak zituen ordurako— «basamortu» bat ere bazela adierazi zuen Azurmendik, baina irmo eutsi ziola beti Ugaldek kazetaritzarekiko konpromisoari, baita usu haren nahiak eta tokatzen zitzaizkion une historikoak bat ez zetozela ematen bazuen ere. «Venezuelatik zekarren prestakuntzarako , adibidez, goizegi heldu zen euskarazko kazetaritzara».\nAdierazi zuen kazetari lanetan sarri askotan «bere interes pertsonalak baino handiagoa zen zerbaiten alde» jardun zuela. «Nahien eta aukeren» arteko deman irudikatu zuen Azurmendik Ugalde kazetaria. «Testuinguruak izugarri markatu zuen», nabarmendu zuen: «Nahia eta aukera une oro presente daude, kazetari grinarekin batera».\nUgaldek egindako lanen gainbegiratu bat aurkeztu zuen Azurmendik. Diario Vasco, Deia eta Zeruko Argia hedabideetan egindako lanak izan zituen hizpide, besteak beste. Ezin bestela, azken urteetan sortzen lagundu zuen hedabidean ere izan zuen tokia: Euskaldunon Egunkaria-n. Leku oso garrantzitsuak betetzen jardun zuen maiz Ugalde kazetariak, eta euskarari zenbait tokitan ematen dizkioten eremu bazterrekoak zer diren ere bazekien: «Martin Ugaldek ere sufritu zuen euskal txokoaren sindrome hori». Alde horretatik, Azurmendik nabarmendu egin zuen Ugalderen begiradaren zolia ere. «Gabeziak atzemateko gaitasuna izan zuen, eta zentzu askotan euskarazko kazetaritzaren gabezia nagusiak atzeman zituen, eta saiatu zen bideratzen». Izan zuen jardunbide luzean «hizkuntzen arteko talkaren zurrunbiloaren» barruan maiz egon zen Ugalde. Baina nahas-mahas horrek ez irensteko era zein zen argitu zuen: «Ugalde izan zen aurrenetakoa frogatu zuena gaztelania nagusi den hedabide batean euskararen tokia beti izango dela subsidiarioa». Uste du Euskaldunon Egunkaria sortzeko prozesuan hartu zuen konpromisorako ezinbestekoa izan zela hori.\nBenetan haren kazetari lana zer izan zen ikertzeko beharra nabarmendu zuen Azurmendik. «Transmisioa etengabe aipatzen da, baina askotan lerroburuetan geratzen da. Benetan transmisioaren mamia belaunaldi batetik bestera transmititzeko, gauza askotan sakondu behar da». Hor, uste du Ugalderen lanari begira zer ikasia badagoela, eta ezinbestekoa dela ikertzea. «Bolumena dauka Martin Ugalderen bizitzak, bolumendun bizitza profesional eta pertsonala da. Geure buruari zor diogu haren lana ezagutzea, eta beste askorena».


topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio-teknikak (Modulua)" author_facet:"R-400" author_facet:"IRALE (2005-2006 ikasturtea)"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio-teknikak (Modulua) Egilea: R-400 Egilea: IRALE (2005-2006 ikasturtea)\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


PREST LAN BERTIKALAK - TRABAJOS VERTICALES - Araudia\nBizi bide horizontalak\nBizi bide bertikalak (VERT)\nAinguraketa puntu bakuna (EAP)\nSegurtasun garfioa estalki inklinatuentzako\nBarandak eta Leihoentzako segurtasun sistemak\nBabeserako ekipo pertsonalak (EPI)\nLan-arriskuen prebentziorako 31/1995 Legea:\nEnpresariak bere langileen babesarako betebeharrezko pautak ezartzen ditu, EPI-en erabilera, lanerako ekipamenduaren egokitasuna, lanaren ondorioz ager daitezkeen arriskuen informazio eta prestakuntza,...\n486/1997 Errege-Dekretua: LANTOKIAK:\nErorketa arriskua dagoen lan lekuetara sartzeko baimena duten langileentzako, neurri egokiak hartu behar dira hauen segurtasuna bermatuta gera dadin.Bi metro baino gehiagoko erorketa arriskua duten plataformak, andamioak, pasabideak, desnibelak, hutsuneak eta irikiguneak barandekin eta segurtasunerako baliokideak diren beste sistema batzuekin babestuko dira.\n773/1997 Errege-Dekretua: Babeserako Equipo Pertsonal - EPI-en erabilerari buruz:\nBabes pertsonala behar duten lan postuak eta lan postu bakoitzak izan dezakeen arrisku edo arriskuen aurkako hartu behar diren babesak zehaztu behar dira. Babestu beharreko gorputzeko atalak eta erabili beharreko EPI motak.\nLanerako ekipoei buruz 1215/1997 ED-a aldatzen duen 2177/2004 Errege-Dekretua:\n4.1.1 Eranskina: altueratan dauden lan puestuetara iristeko hartu behar diren denboraldi baterako lanak, zirkulazio frekuntzia, igo beharreko altuera eta iraupenaren arabera aukeratuko dira.\nEZ BETEZEAREN ERANTZUNKIZUNAK\nERANTZUNKIZUN PENALA: Lanbide-zuhurtziagabekeria eta zuhurtziagabekeri ausartegia.\nLANEKO DISCIPLINAZKO ERANTZUNKIZUNA: Ohartarazpenak, enplegu-soldaten etenaldia nahiz disziplinazko kaleratzea.


Irekia Eusko Jaurlaritza - Gobierno Vasco :: Euskal merkataritza bultzatzeko neurri berriak iragarri ditu Sonia Pérez Ezquerra sailburuak Legebiltzarrean izan den Osoko Bilkura Monografikoan.\nEuskal merkataritza bultzatzeko neurri…\n\nOhiko osoko bilkura (2019/10/28) Iturria: Irekia\n\n\n\n2019.10.28_Sonia_P_rez__1_.jpg Iturria: Irekia\n\n2019.10.28_Sonia_P_rez__2_.jpg Iturria: Irekia\n\n2019.10.28_Sonia_P_rez__3_.jpg Iturria: Irekia\n\n2019.10.28_Sonia_P_rez__4_.jpg Iturria: Irekia\n\n2019.10.28_Sonia_P_rez__5_.jpg Iturria: Irekia\n\n2019.10.28_Sonia_P_rez__6_.jpg Iturria: Irekia\n\n2019.10.28_Sonia_P_rez__7_.jpg Iturria: Irekia\nOsoko Bilkura Monografiko bat egin da gaur Legebiltzarrean, euskal merkataritzaren oraingo eta etorkizuneko egoeraren inguruan. Osoko Bilkuran, arlo honetan Gobernuak egindako jarduerak azaldu dizkie legebiltzarkideei Sonia Pérez Ezquerra sailburuak, eta neurri batzuk aurreratu dizkie bertan.\nSailburuak Legebiltzarreko taldeei eskatu die apustu egiteko euskal merkataritzaren alde, hurbileko gure merkataritza-ereduaren alde, horrek gizarteari ematen dion balio erantsia kontuan hartuta. Gainera, dei bat egin die kontsumitzaileei konpromiso bat har dezaten kontsumitzeko modu berri bat berenganatzeko, arreta handiagoa jarriko duena erosketaren balioan ekintza sozial gisa, eta ez bakarrik prezioan. Azkenik, herrialde-itun bat aldarrikatu du erosketa-eredu berrietatik eratorritako garrantzizko erronkei aurre egiten ari zaien eredu bat iraunaraztearren.\nTurismo, Merkataritza eta Kontsumoko sailburuak euskal merkataritzaren oraingo egoera aztertu du, zeina aurre egiten ari zaion dualizazio-prozesu bati. Batetik, krisiaren ondoren, azken hiru urteetan hazi egin da enpresa sendoagoen portzentajea eta handitu egin da bai enpleguaren batez besteko tamaina saltokiko bai batez besteko inbertsioa, eta duela hiru urte baino marjina komertzial hobeagoekin.\nEuskal Merkataritzak % 10,7 ekartzen dio BPGri eta Gizarte Segurantzara 138.091 afiliatu daude jardunean, aurtengo hirugarren hiruhilekoan. Euskal ekonomiaren guztizkoarekiko, jardunean dauden afiliatuen % 14,4 biltzen ditu merkataritzak. Bestalde, behera egiten jarraitzen dute saltoki txikien kopuruak eta merkataritza-mota horri lotutako enplegu autonomoak, nahiz eta Euskadiko merkataritza-dentsitateak mila biztanleko 12 ingurukoa izaten jarraitu, eta Espainiako eta Europako merkataritza-dentsitatea baino handiagoa izaten jarraitzen du; hortaz, bereizi egiten da euskal merkataritza.\nSailburuak azaldu duenez, sektorearen birmoldaketaren eszenario honetan, Gobernuak apustu egin du garatze-prozesuan diren merkataritza-proiektu bideragarriei zuzendutako laguntza-programen eta -lerroen alde, merkataria, hirigune komertzialak eta elkartegintza indartzea xedetzat duten politikekin. Gainera, Sailak apustu egin du enpresa-ehuna berritzearen alde, ekintzailetzara bideratutako programekin.\nHausnarketa bat egin da Sailaren digitalizazio-lerroei buruz, zeinen oinarria diren nagusiki EUS COMMERCE programa eta lehia kudeatu eta hobetzeko lerroa, “Saltokitik enpresara” ekimenaren bitartez.\n“Eus commerce” dagoeneko egituratuta dagoen programa bat da, 2017an martxan jarri zenetik bere deialdi guztietan eskaera nabarmena izan duena parte hartzeko interesa zuten enpresen aldetik, eta enpresa parte-hartzaileen salmenten, bezeroen eta errentagarritasunaren hobekuntzan oinarritu da. e-commerce-rekin, euskal saltokien online salmenten portzentajea % 35,3koa da; % 8,1eko gehikuntza 2017. urtearen aldean.\nModernizazioa eta ekintzailetza\nSailaren programen berritasun nagusia EMCO programa da, merkataritzaren arloan ekintzailetza bultzatzekoa. Sailak iragarri duenez, urte honetarako deialdirako % 80 gehitu da aurrekontu-zuzkidura merkataritzaren arloan ekimen berrien ezarpena handitzeko. Lehenengo edizioak enpresen 569 eskaera jaso zituen, eta 5.278.000€-ko inbertsioa egin eta 1.896.000€-ko dirulaguntza eman zen. Orain, bigarren edizioa ebaluatzen ari dira. Sailburuak nabarmendu egin du emakumeak betetzen duen paper garrantzitsua euskal merkataritza-eredua mantentzen, eta azpimarratu egin du programetan genero-ikuspegia txertatu izana; horretarako, diskriminazio positiboko neurriak aplikatu dira baremazioetan, emakumearen ekintzailetzaren eta ahalduntzearen bidea hobetzeko.\nEMCO bezalako programetan, politika hauen egokitasuna aditzera ematen digute datuek: dirulaguntza jaso duten enpresa gehienak, % 69, emakumeak titulartzat dituzten erakundeak dira, gutxienez % 50eko partaidetza-portzentajearekin. Portzentaje horrek gora egiten du % 88ra arte Araban eta % 78ra arte Gipuzkoan; Bizkaian, berriz, % 62koa da.\nHiriguneetako merkataritzaren dinamizazioa, Hirigune, eguneratu egin da Gida Planarekin bat etorriz eta % 25 jarduera gehiago ditu joan den edizioaren aldean. Hirigunek ahalbidetu egiten ditu, ematen dituen dirulaguntzekin, gure merkataritza modernizatzeko eta bizirik irauteko hauek bezalako elementu garrantzitsuak: bizikidetzarako kaleak sortzea, merkataritza-guneak oinezkoentzat egitea, egokitzapenak eta azpiegiturak kalez kaleko salmenta-eremu egokiak eta duinak edo banaketa-eremuak sortzeko.\nMerkataritzako Ekipamenduak Modernizatzeko programak (MEC) areagotu egin du zazpi puntutik gorako bere palanka-efektua inbertsio propioaren gainean. Legebiltzarrean sailburuak adierazi duenez, ekitaldi honetan apustu egin da laguntza-premia handiena duten merkataritzako sektoreen alde, irizpide sozialak txertatu izanari esker; horrek, hobarien bitartez, lehentasuna eman dio enplegu finkoari edo emakumea berdintasun-baldintzetan lan-merkatuan txertatzeari. Programa honek 13.487.000 euroko inbertsio induzitua ahalbidetu du; 349 enpresari lagundu zaie 1.054.054 euroko dirulaguntzarekin.\nSailburuak bere agerraldian iragarri duen berritasunetako bat izan da “Euskal Retail Prestakuntza” programa berria sektorearen profesionalizazioa sustatzeko helburuz, eta horretarako baliabideak eta ezagutza emango dira euskal saltokietan negozio-eredu lehiakorrago batera bideratutako eraldaketari arrakastaz heltzen laguntzeko. Ekitaldi honetan, programa berri honek 400.000 euroko aurrekontu-zuzkidura izango du berau abian jarri eta aurreneko ekintzak burutzeko; ekintza horietako bat neurrirako prestakuntza izango da, segimendu pertsonalizatuarekin eta prestakuntza-premien diagnostikoarekin, besteren artean.\nHala, 2019an, ibilbide luzea izango duen apustu bati ematen zaio hasiera sektorearen lehiakortasunaren alde, giza kapitala indartzearekin baldintzak sortuko baititu prestakuntzarako ahalegin berritzaile eta denboran eutsia izango den baterako.\nSailburuak hausnarketa bat egin du euskal merkataritzaren arloko elkartegintzak betetzen duen zereginari buruz. Sonia Pérez Ezquerrak elkarte-ehunaren profesionalizazio handiago bat aldarrikatu du, sektorearen errealitate eta premia berrietara egokitu dadin.\nHorretarako, iragarri egin da elkarteetako eta enpresa-erakundeetako egituren finantzazioa egonkorra indartzea, sektoreko elkarte-sistema beren ingurunean antolatzeko gai izan daitezen. 2019an irmotu egin da aurrekontu-ahalegina Euskomer eta Euskaldendak programetako kide diren Federazioetako egiturak babesteko pertsonalari eta ezarpenari dagokienez. Sektorearekin dagoen elkarrizketa etengabearen esparruan, Sailak urtean behingo 4 hausnarketa-foro jarri ditu martxan sektorearekin; hiru hilean behin izango dira, eta unean uneko egoeraren analisi bat egingo dute batera.\nTurismoa Merkataritza Hibridazioa\n2019an jarri da abian “Erosketa arduratsuko turismoa” izeneko programa. Proiektu honen asmoa da eskari turistikoaren dinamismoa hiriko saltoki tradizional eta berezien bultzadaren zerbitzura jartzea. Programa honek Turismoaren Mundu Erakundearen bermea du eta, garatu ondoren, Euskadin garatutako pilotajea eredutzat eramango du beste lurralde batzuetara. Gure tokiko produktua garatzea da programa honen helburua, bai orokorrean bai kalitateko elikagaien eremuan, baita tokiko modak eta artisautzak adierazten duten berezko identitatean eta diseinu propioan ere.\nUdal Azokak Euskadi Gastrononomika Produktuaren Klubean kide izango direla iragarri da, horrek berekin dakarren ikusgarritasuna kontuan hartuta, eta txertatu egingo dira ostalaritzarekin eta turismoarekin lotutako zeharkako ekimenen bitartez azokei nabaritasuna ematen lagunduko dieten proiektuetan. Datozen asteetan dinamizaziorako ekintzen programa bat martxan jarriko da Euskadiko zortzi azokatan.\nMerkatuen Adimena, Behatokia.\nLegebiltzarrean izan duen jardunean sailburuak taldeei iragarri dienez, berriro definitu eta jarriko da abian Euskadiko Merkataritzaren Behatoki berria, helburu hauekin: adierazleak, erreferentzia-ereduak izatea, konparazioak, ebaluazioak eta segimenduak ahalbidetuko dituztenak, baita informazio lagungarria ere erabaki estrategikoak hartzeko eta merkataritzaren sektoreari laguntzeko politikak definitzeko garaian.\nBehatoki berri hau martxan jartzeko aurreikusita dauden jarduerak hauek dira: sektorearen egoeraren urteko txosten bat lantzea, merkataritzaren koiunturaren inkesta, DAFO sektorial bat, Merkataritzaren Barometro bat eta merkataritzaren eskariaren Barometro bat.\n2019.10.28_Sonia_P_rez__1_.jpg 1 MB (jpg)\n2019.10.28_Sonia_P_rez__2_.jpg 900 KB (jpg)\n2019.10.28_Sonia_P_rez__3_.jpg 1 MB (jpg)\n2019.10.28_Sonia_P_rez__4_.jpg 1 MB (jpg)\n2019.10.28_Sonia_P_rez__5_.jpg 1 MB (jpg)\n2019.10.28_Sonia_P_rez__6_.jpg 1 MB (jpg)\n2019.10.28_Sonia_P_rez__7_.jpg 1 MB (jpg)


Pilula: haren efektuei buruzko azken ikerketak | Consumer\nPilula: haren efektuei buruzko azken ikerketak\nBerriki egindako ikerketen arabera, pilulak, hilekoaren zikloaren funtzio antisorgailuaz eta erregulatzaileaz gain, minbizi-motaren bat garatzeko arriskua murriztuko luke.\narabera: Ostirala, 2008ko irailaren 26a\nAhozko kontrazeptuek, jaiotza-tasaren kontrola esperimentatzeko sortuak, hasieratik izan dituzte defendatzaileak eta aurkariak. Azken horiek antikontzeptiboen ingestaren eta minbizia garatzeko probabilitate handiagoaren arteko erlazioa adierazten duten ikerketa ugarietan oinarritu dira. Orain, ikerketa berri batek teoria horren kontrakoa dirudi: pilulak minbizi-mota batzuk babestuko lituzke, tratamenduaren iraupenaren arabera betiere.\n2005ean, Minbizia Ikertzeko Nazioarteko Agentziak (IARC, ingelesezko sigletan), Munduko Osasun Erakundearen (OME) mende dagoenak, onartu zuen hormona-antisorgailu konbinatuak (estrogeno-progestagenoak), gehien erabiltzen direnak, minbizia sor dezaketela, albo-ondorioak dituztelako. Kalkuluen arabera, ugaltzeko adinean dauden emakume guztien %10ek (100 milioi inguru mundu osoan) mota horretako pilulak hartzen dituzte. Baina adituak ez dira ados jarri haien ondorioekin.’ Orain, bi ikerketa berrik diote onura gehiago dakartela kalteak baino; dena dosiaren araberakoa da.\nPilula zenbat eta gehiago erabili, orduan eta arrisku handiagoa dago obulutegiko epitelio-minbizia izateko. Hori da, hain zuzen ere, orain dela gutxi “Epidemiology” aldizkarian argitaratu den azterlan baten ondorioa. Gainera, azterlan horrek dioenez, emakume batek ahozko kontrazepzioa hartzen duen urte bakoitzeko% 5 murrizten zaio minbizi mota hori garatzeko aukera.\nHawaiiko Unibertsitateko (AEB) adituek egindako ikerketa. ), Galina Lurie autore nagusi dela, 1.800 emakume baino gehiagoren datuak biltzen ditu; horietatik 813k obulutegiko epitelio-minbizia dute 13 urtez. Emaitzetatik ondoriozta daitekeenez, urtebetean pilula antisorgailutzat hartu zuten emakumeek obulutegiko minbizia izateko arrisku txikiagoa zuten, eta, are gehiago, babes hori hiru hamarkadatara iristen zen erabilera eten ondoren. Lehen eta azken haurdunaldiaren adinak ez zuen eraginik izan efektuan, ez eta zenbat izan diren ere, edo garaia baino lehenagoko erditzeak izan ziren.\nAdituak ez dira ados jarri haien ondorioei buruz, eta orain bi ikerketak diote onura gehiago dakartela kalteak baino, dena dosiaren araberakoa baita.\nHala ere, adituek zehaztu dute arriskuaren murrizketa ez dela estatistikoki esanguratsua pilula hartu zuten baina urtebete baino gutxiagoan eta nerabezaroan. Hala ere, Luriek dio oraindik ez dakitela zer mekanismoren bidez babesten duten ahoko antisorgailuek obulutegiko minbizia; beraz, ikerketa gehiago egin behar dira.\nDatu horiek, ordea, ez datoz bat Aberdeeneko Unibertsitateko (Eskozia) ikertzaileek 2007an argitaratutako “British Medical Journal” aldizkaritik ateratako datuekin. Txosten horretan, autoreek 36 urtean metatutako datuen jarraipena egin ondoren, 46.000 emakumek baino gehiagok harreman egonkorrak eta 29 urteko batez besteko adina zuten, eta ondorioztatu zuten denbora laburrean pilula hartzea %12 gutxitzen zela umetokiko, obulutegiko eta ondesteko minbizia garatzeko arriskua. Hala ere, nabarmendu zuten zortzi urte baino gehiagoan pilula horiek hartu zituen gutxiengo batek arrisku nabarmen handiagoa zuela -% 22 – edozein minbizi-mota garatzeko, batez ere umetokia.\nObulutegiko tumore horiek era askotako ezaugarriak izan ditzakete, eta ia sumatzen ez den tamaina izan dezakete, sabelaldeko barrunbea betetzeko moduan garatzeko. Epitelio-motakoak -obulua estaltzen duen ehuna ukitzen duenak- ohikoagoak dira (%60), %75 onberak eta %25 gaiztoak. Tumore onberak maizago agertzen dira 20 eta 50 urte bitarteko emakumezkoetan, eta tumore onberak %20 dira obulutegi bietakoak.\nObulutegiko tumore gaizto gehienak (%85etik %90era) epitelialak dira, eta normalean adineko emakumezkoetan gertatzen dira. Mota horretako minbizi batzuk oinordetutako geneen mutazioek sortzen dituzte. Herentziazko obulutegiko minbizia, gutxi gorabehera, obulutegiko minbiziaren kasu guztien %5etik %10era bitartekoa da. Obulutegi epitelialeko tumore bat gaiztoa izateko probabilitatea handitu egiten da eremu solido asko daudenean, egitura papilarrak eta ehun nekrotikoa barne.\nHANTURAZKO GAIXOTASUN PELBIKOA\nAhoko antisorgailuek, minbizia edo menorragia (ohiz kanpoko menstruazio ugaria edo luzea) garatzeko arrisku txikiagoarekin zerikusia duten ustezko onurez eta munstroaren aurreko sindromeaz gain, Daphne taldeko ikertzaileek, ginekologiaren arloan ospe handia duten zazpi adituk osatutako taldeak, “Antiinflamatorio baten onurak” liburua argitaratzeaz baliatuz, gaixotasun txikiren bat izateko arriskua dute. Hala ere, esan zuten oraindik ez direla ezagutzen babes horren mekanismoak.\nEIP termino orokor bat da, goiko genitaletako traktuaren infekzioa adierazteko erabiltzen dena, eta, oro har, umetoki-lepotik gorako infekzio baten ondorioa da, bai sexu-transmisiozko infekzio baten ondorioz, bai baginosiarekin (bakterioen gehiegizko hazkuntza) lotutako infekzio polimikrobianoen ondorioz. Eritasun hori erikortasunaren kausa garrantzitsua den arren eta desertilitatea eragin dezakeen arren, ez dago haren eraginari buruzko datu zehatzik; izan ere, askotan, modu azpiakutuan eta arinean agertzen da, ez da nahitaez aitortu beharreko gaixotasuna, eta ez dago ongi definitutako diagnostikorako irizpiderik.\nAhotik hartzeko metodo antikontzeptibo bakar batek ere ez ditu hainbeste onura, ebidentzia zinetikoan oinarrituak, segurtasuna eta eraginkortasuna bermatzen dutenak, bai eta onura gehigarriak ere, Sevillako Virgen Macarena Unibertsitate Ospitaleko Obstetrizia eta Ginekologia Zerbitzuko buru José Luís Dueñas Díezek, argitalpenaren koordinatzaileak, ekitaldian azaldu zuenez.\nKONTRAZEPZIO GUTXI ESPAINIAN\nEspainiako emakumeen ia erdiek erabiltzen dute sexua antisorgailurik gabe. Ondorio horretara iritsi da Espainiako Ginekologia eta Obstetrizia Elkarteak (SEGO) egindako azterlan bat. Era berean, emaitzen arabera, %21ek “coitus interruptus” (gizonezkoen preserbatiboaren eta pilularen ondoren gehien erabiltzen den hirugarren metodoa) erabiltzen dute, eta %33ra iristen dira nerabeen kasuan. Adituek uste dute emaitza horiek altuegiak direla, eta, beraz, nahi gabeko haurdunaldiez gain, sexu-transmisiozko gaixotasunak izateko arriskua dagoela, hala nola hiesa. Hori dela eta, profesional sanitarioek, batez ere nerabeei, ematen duten informazioa hobetzearen alde daude.\nikerketak minbizi mujeres-eu ovario-eu píldora-eu


Gasteizko udaltzainek bost gazte atxilotu dituzte Gasteizko Gaztetxean\nTopatu | 2019-01-01\nUrte berri eguneko goizaldean jazo da gertakaria, hainbat gazte gaztetxean jai giroan zeudela. Atxilotuetako bat jada aske dago, Hala Bediren iturrien arabera. Gazte Asanbladak gertatutakoa salatu du ohar bidez.\nGaur goizeko 9:00ak aldera Gasteizko udaltzainak, Ertzaintzak lagunduta, muinoko gaztetxera hurbildu dira eta, ordutegia gainditzea argudiatuta, bertan festa giroan zeuden gazteak hutsarazi dituzte. Gazte asanbladak adierazi du ez dela desalojo saiakerarik egon, goizean zabaldu diren hainbat berri ezeztatuz.\nIturri ezberdinen arabera, polizia eta gazteen arteko eztabaidan objektu batzuk jaurtikiak izan dira, eta polizia bortizki oldartu zaie gazteei, hainbat zauritu eraginez. Azkenean, eraikina hustu eta 5 pertsona atxilotu dituzte. Hala Bediren iturrien arabera gazteetako bat aske geratu da jada.\nGazte asanbladak gertatutakoaren harira oharra argitaratu du, elkartasun mezuak eskertuz eta “gertatutakoa argitzen” ari direla helarazi dute, “xehetasun osoz jakiteko gertatutakoa”.


Eguberrien alde - - euskalerriairratia.eus\nFermin Erbiti 2017-12-21 13:14\nPolitikoki zuzena ez bada ere, nik esan egin nahi dut: gustuko dut Eguberri garaia, arrazoi askorengatik. Hona hemen horietako batzuk:\nEguberri aitzineko egunetan musika eskaintza oso interesgarria dugu eskura, musutruk. Herenegun, esaterako, San Fermin Abesbatzak kontzertu zoragarria eskaini zuen Iruñeko San Saturnino elizan, Fermin Iriarteren zuzendaritzapean. Emakumezko musikagileen Eguberria lehen zatian, eta Britten-en “A ceremony of Carols” bigarrenean. Luxuzko kantaldi fina, hunkigarria.\nGustuko dut Eguberrietako musika entzutea, toki itxietan edo karriketan; eta lagunekin elkartzea arratsaldera arte luzatzen den aperitiboan. Gustuko dut pentsatzea hiru edo lau liburu ditudala zain, eta orri pasa patxadazkoan ariko naizela lanik gabeko egunotan.\nGustuko dut San Silbestre egunean beste milaka lagunekin batera Iruñeko karrikak zeharkatzea, lasterka, urteari aio esateko.\nEguberriek badute, jakina, arriskurik. Koinatu aluarekin sesioan aritzeko garai aproposa da; kontsumismoaz nazkatzeko edo hartu nahi ez ditugun kilo batzuk hartzeko. Eguberrietan ere, noski,oro ez da urre.\nBesterik ez. Eguberri eta urte berri on!


Zeanuriko Udala - Meza Gorbeiako katedral naturalean\nMeza Gorbeiako katedral naturalean\nAurten be abestuko da zeanuriztarrek hango Andra Mariari egindako himnoa, Andra Maria Igiñakoa deritxana. Ospakizunean gogoan izango dira aurten hildako mendigoizale eta artzain guztiak. Amaitzeko, San Inazio martxa kantatuko da eta ondoren, Zeanuriko Udalak ohiko barauskarri ezaguna eskainiko dau: ardao zuria eta gailetak. Zeanuriko txistulariek euren doinuekaz alaituko dabe giroa toki zoragarriotara bertaratuko diran guztientzat.\nInformazio gehiago www.arratia.tk\nLegenda eta guztiko ermitea, Gorbeiako argi deabrua.\nEgin ebazan egin beharreko tratuok eta bazkaldu be inoiz baino be hobeto.\nZutundu zan eta karran hasi be Egiriñaoko txabolarantz bildursartuz beterik.\nHark argi bereziak atzerik hara jarraitzen eutsola ikusirik, badino bbekautan:\nHurrengo goizean, San Inazio ospatzen joan ziran goiztarrenak, hantxe aurkitu ei eben ha mandazaina, dardar, berbartu eta guzti sustosartuaren sustosartuaz, baina bizirik”.


Azaroaren 25aren harira adierazpena kaleratu du udal gobernuak eta bat egin du iluntzeko mobilizazioarekin\nEmakumeen Kontrako Indarkeria Ezabatzeko Nazioarteko Eguna dela eta gaur, 20:00etan, Santi Brouard plazan egingo den elkarretaratzarearekin bat egin du udal gobernuak. Era berean, indarkeria matxistarik gabeko herria lortzeko norabidean lan egiteko konpromisoa hartu du, adierazpena kaleratuta. Udal gobernua osatzen duten kide guztiek babestu dute adierazpena: udaleko EH Bildu, Auzoak, Usansolo Herria eta Podemos taldeek.\n"Galdakaoko Udal honek, bere egiten du gure lurralde, herrialde eta herriak indarkeria matxistarik gabeko gune gisa eraikitzeko ardura. Eta lehentasunezko konpromiso politikoa berresten du indarkeria mota horren adierazpen guztien kontrako borrokan, egiturazko jatorriaren eta betikotzen duen normalizazioan eraginez, ordena sozial patriarkala ezinbestez aldatzeko eta, emakumeak libre biziko diren justizian eta berdintasunean oinarritutako elkarbizitza eta emakumeen eta gizonen arteko harreman ereduak errealitate bihurtzeko xedez", dio adierazpeneko zioaren hasierak.\nGaur iluntzerako Galdakaoko mugimendu feministak antolatu duen elkarretaratzean parte hartzeko gonbita egin die udalak herritarrei, eta Emakumeen Kontrako Indarkeria Ezabatzeko Egunaren harira antolatu diren gainerako egitasmoekin ere bat egin du.\nHona bide horretan datozen egunetarako antolatutako ekitaldiak:\n📅 Gaur, azaroak 25, Emakumeen Aurkako Indarkeria Desagerrarazteko Nazioarteko Eguna. Elkarretaratzea 20:00etan, Santi Brouard plazan. Antolatzailea: Galdakaoko mugimendu feminista.\n📅 Azaroak 30, larunbata. Hitzaldi-topaketa, Amets Iturberen eskutik: "Mina: kolpeak baino gehiago". 18:00etan, Eperlandako lokaletan. Antolatzailea: Basandere elkartea.\n📅 Abenduak 4, asteazkena. Mahai ingurua: "Indarkeria matxista: danon ardura". 19:00etan Torrezabal kultur etxean. Antolatzailea: Galdakaoko Udala.\nAZAROAK 25, EMAKUMEEN KONTRAKO INDARKERIA\nEZABATZEKO NAZIOARTEKO EGUNA\nUdal gobernuaren adierazpena\nAzaroaren 25a, emakumeen kontra burutzen den indarkeria mota oro, guztiz onartezina dela esateko eguna da; gainera, indarkeria sortzen duten eragile eta egitura guztiak errefusatzen ditugula esateko eguna da, eta gure herrian ez dugula ez bakerik ez normalizaziorik izango emakume izate hutsagatik emakumeak hiltzen eta erasotzen jarraitzen den bitartean aldarrikatzeko eguna. Horregatik, egun honetan erakunde publikook, borroka horretan dugun lehentasunezko eragile-izaera berretsiz, konpromiso zehatzak hartu behar ditugu.\nBeraz, Galdakaoko Udalaren Gobernu Taldeak honako adierazpen instituzional hau aurkeztu nahi du, Osoko Bilkuran eztabaidatu eta ondoren onartzeko.\nAzaroaren 25a "Emakumeen kontrako indarkeria ezabatzeko nazioarteko eguna" dela-eta, Galdakaoko Udal honek, bere egiten du gure lurralde, herrialde eta herriak, indarkeria matxistarik gabeko gune gisa eraikitzeko ardura. Eta lehentasunezko konpromiso politikoa berresten du indarkeria mota horren adierazpen guztien kontrako borrokan, egiturazko jatorriaren eta betikotzen duen normalizazioan eraginez, ordena sozial patriarkala ezinbestez aldatzeko eta, emakumeak libre biziko diren justizian eta berdintasunean oinarritutako elkarbizitza eta emakumeen eta gizonen arteko harreman ereduak errealitate bihurtzeko xedez.\nEuskal Herrian, estatistikak aspalditik ari dira agerian uzten indarkeria matxistak gora egiten jarraitzen duela: urtea hasi denetik 4 emakume erail dituzte. Hala ere, ezin dugu ahaztu indarkeria honen adierazpen gehienek, egunero gertatzen direnak, normalizatuak eta inbisibilizatuak jarraitzen dutela.\nNola hedabideak, publizitatea, telebista, hezkuntza eredua, emakumeen errepresentazio justuaren falta eremu guztietan edo euren presentzia genero estereotipo eta rol diskriminatzaileak bultzatuz, hala sinesmenak, praktikak eta jarrerak, besteak beste, injustua den eta emakumeak gutxiesten dituen ordena sozialaren parte dira. Ordena hori soziala, kulturala, ekonomikoa eta sinbolikoa da, bizitzaren arlo guztiak blaitzen ditu, publikoak nahiz pribatuak, eta, emakumeak genero mandatu patriarkalaren pean izateko asmoz, indarkeria matxistaren adierazpen guztiak erabiltzen ditu.\nErailketa matxistek gero eta arreta mediatiko gehiago erakartzen duten heinean, (gehienetan emakumeak berbiktimizatzeko edo erantzukizuna emakumeengan uzteko errelatoez), jendarteak irmoki gaitzesten ditu. Gure ardurak, ordea, haratago joan behar du: indarkeria mota latz hauek legitimatzen eta errazten dituzten indarkeria matxistak, mezu eta adierazpen desberdinen bidez egindakoak guztiak, ikusarazi behar baititugu: jendartean onarpen zabala dutenak eta normalizatuak mantentzen direnak, emakumeek egunero jasaten dituztenak, eta hala izan ez arren intentsitate baxu gisako identifikatzen direnak. Besteak beste, musika munduko hainbat letra zein jarrerek, film zein bideo-jokoetako rolek edo hedabideek transmititzen duten indarkeria sinbolikoaz ari gara, emakumeen bizitzak eta gorputzak kontrolatzeko saiakerak, eremu guztietan femeninotzat jotzen denaren gutxiespenenaren bidez gauzatzen den indarkeria psikologikoaz edo soldata txarretan edo lan baldintza prekarioetan antzeman dezakegun indarkeria ekonomikoaz ari gara.\nAurten, mugimendu feministaren beste mugarri batean, milaka emakumek hartu dituzte Euskal Herriko kaleak, aski dela ozen esateko; milaka emakumek planto egin dute emakumerik gabe mundua gelditzen dela bisibilizatzeko; eta beste horrenbestek aldarrikatu dute sistema judiziala patriarkala dela eta emakumeak babestu beharrean ardura haien bizkar uzten ari dela esan dutenak, erasotzaileak justifikatuz.\nFeminismoak erakutsi digu errealitate bat aipatzeak ikusgai bihurtzen duela: indarkeria, bere adiera guztietan, gizonen eta emakumeen arteko egiturazko ezberdintasunak mantentzeko tresna nagusietako bat den heinean, ikusezin bihurtu da eta alderdi pertsonalei garrantzi handiegia ematen zaie, eta ikusarazi nahi digute indarkeriazko gertakariak arrazoi pertsonalen ondorio direla eta ez arrazoi sozialen ondorio. Ez da nahikoa indarkeria-adierazpen jakin batzuk aipatu eta salatzea, horrelako gertakari latz bat gertatzen den bakoitzean; gertakaria eragin duten arrazoietara jo behar da, sustraira jo behar da, eta hori egitera, erakundeon ardura ere bada.\nZeharkako esku hartze integralak eta iraunkorrak abian jarri behar ditugu: berbiktimizazioa baztertuta, emakumeak subjektu aktibo gisa hartuko dituzten esku hartzeak; errudun bilakatuko ez dituen esku hartzeak eta, ahots propioa, eragile aktibo diren neurrian, aitortuko dizkieten esku hartzeak. Horretaz gain, bermatu behar ditugu genero ikuspegi ahalduntzailea barnebiltzen duen artatze sistema eta erreparazio prozesuak, bai banakoak, bai kolektiboak. Giza eskubideaz ari garen heinean, instituzioen betebeharra da, alegia, mota guztietako indarkeriarik gabeko bizitzak izateko eskubideaz.\nEta zeregin hori, gure egin behar dugun konpromiso hori, gizartea osatzen dugun eragile guztiok gure egin behar dugu, hala egiten ez badugu, indarkeria matxistari eusten jarraituko dugulako. Denon erantzukizuna delako bakoitzaren eragin-eremutik aurre egitea, indarkeria matxista sortzen, biderkatzen edo normalizatzen duten heinean gure instituzio eta erakunde aldatzea: erakunde publikoak, kultur-eragileak, hedabideak, lan-arloko eragileak eta eragile ekonomikoak, ahaztu gabe banakakook dugun ardura.\nTokiko erakundeak, indarkeria matxista guztien kontra jarduteko eremu egokiak dira: erakundeak, eskolak, aisialdi edo kirol guneak, etab., betiere jendartea osatzen duten kolektibo eta arlo guztien artean burutu beharreko lana da, denok interpelatzen gaituen arazo soziala den einean.\n1.- Galdakaoko Udal honek, Emakumeen Munduko Martxak bultzatutako indarkeria matxistaren aurreko erantzun-protokoloa bere egiten du.\n2.- Galdakaoko Udal honek Bizkaiko Foru Aldundiari eta Emakunderi eskatzen die emakume eta gizonen arteko berdintasunaren alorreko aurrekontu-partidak handitzeko, berdintasun-zuzendaritzak eta epaitegi espezializatuak modu iraunkorrean sendotzeko eta indarreko legeria berraztertzeko konpromisoa hartzeko.\n3.- Galdakaoko Udal honek herritarrentzako, eta bereziki emakumeentzako, dauden baliabideen gaineko informazioa eskuratzeko bideak erraztuko ditu eta dagokion lurralde mailan, indarkeria matxistaren kontrako zerbitzu-sarearen funtzionamendu egokia, elkarlana eta koordinazioa bultzatuko du, beti ere, kontuan hartuz adin txikikoak eta biktimen seme-alabak. Emakumeek, emakume izateagatik, pairatzen duten bortizkeria oroz arduratuko da udala, kontuan hartu gabe erasotzailea bere bikotea den edo ez.\n4.- Galdakaoko Udal honek, neskei, gazteei eta emakume helduei zuzendutako jabekuntza jarduerak abiatuko ditu, besteak beste ondorengo gaiak jorratu ahal izateko modu iraunkorrean: autodefentsa feminista, bikote harremanak eta harreman sexu-afektiboak, amodio erromantikoak, sexualitate libreak, etab.\n5.- Galdakaoko Udal honek, nerabeei eta gazteei zuzendutako sentsibilizazio eta formazio jarduerak iraunkorrak abiatuko ditu emakume eta gizonen arteko harreman parekideak sustatzeko xedez, zehazki: hezkuntza sexu-afektiboa lantzeko, indarkeria matxisten askotariko adierazpenak desnaturalizatzeko, baiezko onespena lantzeko, maskulinitate ereduak lantzeko, etab.\n6.- Galdakaoko Udal honek, indarkeria matxista jasan duten emakumeen erreparazio eskubidea lantzeko jarduera iraunkorrak martxan jarriko ditu besteren artean, omenaldiak, zineforumak, bisibilizazio ekimenak (kaleen izenak edo jardunaldiak, kasu), kalte-ordainketak, akonpainamendu soziala, etab. jasoz.\n7.- Erakunde honetatik, hau da, Galdakaoko Udaletik, borroka feministaren alde hartu dugun konpromisoa berretsi nahi dugu, indarkeriarik gabeko gizarte demokratiko bat eraikitzeko bide eta tresna nagusia den heinean.\n8.- Bat egiten dugu mugimendu feministak azaroaren 25erako deitutako mobilizazioekin, eta jendarte osoari ere dei egiten diogu mobilizazio horretan parte har dezan.


PuntuKoma web sailak nazioartera egin du salto • ZUZEU\nPuntuKoma web sailak nazioartera egin du salto\nPuntuKoma web sailak nazioartera egin du salto –\n– PUNTUKOMA WEB SAILAK NAZIOARTERA EGIN DU SALTO –\nPuntuKoma euskaraz egindako lehen 4k web saila Estatu Batuetan oinarrituta dagoen Dekkoo plataforman ikusi ahal izango da. Aste honetatik aurrera, PuntuKoma bere katalogoan gehituta dago eta jatorrizko hizkuntzan azpitituluekin ikusiko da.\nDekkoo edonon aurkitu daitekeen ikus-entzunezko kolekzio gay handiena duen plataforma gisa aurkezten da eta Estatu Batuaz gain, Irlandara eta Britainia Handira bideratuta dagoen plataforma da. Nabarmentzeko salto garrantzitsu bezala ikusten dute egileek, batez ere, izan dezakeen oihartzun eta zabaltze aukeragatik, eta are gehiago, euskarazko audio originala mantentzeagatik.\nDena dela, ez da lehenengo aldia PuntuKoma nazioarteko beste plataformetara zabaldu izan dena, izan ere, Poloniako LGTBIQ+ kolektiboko Outfilm plataformak pasa den urtearen bukaeran erosi zuen web saila. Eta Etxaparek lagunduta Poznanen aurrestreinaldi bat egiteko aukera izan zuten Maialen Sorzabalbere eta Amaia Rojo gidoilariek eta Jokin Etxeberria produktoreak.\n-PUNTUKOMA WEB SAILAK NAZIOARTERA EGIN DU SALTO-\nQuim Torra eta EAEko lehendakariak\nAste Nahasia bertan behera utzi dute Bilboko Konpartsek\nZer duzu buruan “PuntuKoma web sailak nazioartera egin du salto”-ri buruz\nXabi 2020-08-13 14:51\nIepe! Noizko bigarrena?


Herri Ondarea :: Herrikoei egineko bertsoak\nGaia aukeratuNekazaritzaKontakizunaBertsolaritzaBaserriaGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakJantziakUmeenakIndustriaLantegiakIndustriaGarraioaHerriaEraikinakZerbitzuakUme jolasakHerri literaturaEtxeaEtxeko altzariak eta tresnakBabeserako errituakMusikeaBandeaMusikeaNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaPolitikeaAisialdiaDantzaldia, jolasaToponimiaEraikinakEraikinakIturriaIbaiakauzoaAuzotasuna eta herriaErmandadeakHerri-basoakAuzotasuna eta herria\nHerrikoei egineko bertsoak\nOrduan bertso asko egiten zan tabernetan. Geldo aldekoek famea eukien; bertso onak botaten zituen. Solondoko Baltzak madren artea euki eban bertsoak botaten. Hondino memorian dauka haren bertsoa: “Zubietan jaio eta Zubietan hazi, Solondora joan eta Solondo erosi”. Gaur izango balitz lez akordetan da. Beste bat jatorko burura: “Bata da Bustamante eta bestea Batiste, handik paraje dago Santos Oleabe”. Batzuk memorian lotzen dira. Hirugarren bertso bat be botaten dau: “Hau dok subertea berez eukiteko, Luziano Atxutegik nobia topetako”. Solondokoek madren artea euki eben.\nBarriemoileak: Juan Arostegi eta Eugenio Rola\nKarrakea eta Erramu egunean kurutzeak